|  |  |
| --- | --- |
|  | *Oznaka javnega naročila: 401-3/2024*  *Datum: 29. 3. 2024* |

**RAZPISNA DOKUMENTACIJA**

**Dobava raziskovalne opreme**

Oprema za olfaktometrično analizo

po odprtem postopku v skladu s 40. členom ZJN-3

1. **POVABILO K ODDAJI PONUDBE**

Naročnik Univerza v Ljubljani, Fakulteta za kemijo in kemijsko tehnologijo, Večna pot 113, 1000 Ljubljana (v nadaljevanju besedila tudi: naročnik) vabi vse zainteresirane ponudnike, da oddajo ponudbo v postopku oddaje javnega naročila nakup raziskovalne opreme **»**Oprema za olfaktometrično analizo«, skladno s to dokumentacijo v zvezi z oddajo javnega naročila.

Nakup raziskovalne opreme »Oprema za olfaktometrično analizo«**,** ki je predmet javnega razpisa, bo sofinancira Javna Agencija za znanstvenoraziskovalno in inovacijsko dejavnost Republike Slovenije na podlagi Sklepa o izboru prijav za sofinanciranje nakupov v raziskovalne opreme, št. 6316-4/2023-41, z dne 20.11.2023 (paket 22).

* 1. **OSNOVNI PODATKI O NAROČNIKU IN NAROČILU**

|  |  |
| --- | --- |
| Predmet javnega naročila: | Oprema za olfaktometrično analizo |
| Kontaktna oseba naročnika: | telefon: +386 1 479 8431  elektronski naslov: neli.jandric@fkkt.uni-lj.si |
| Pojasnila v zvezi z dokumentacijo: | Vsa pojasnila v zvezi z vsebino dokumentacije lahko ponudniki zahtevajo zgolj preko portala javnih naročil. Prav tako so za vsebino dokumentacije relevantna zgolj pojasnila, ki jih potencialnim ponudnikom posreduje naročnik preko portala javnih naročil. Vsa ostala pojasnila, ki niso posredovana na zgoraj predviden način so zgolj informativne narave in niso pravno zavezujoča. |

* 1. **ROK IN NAČIN ODDAJE PONUDB**

|  |  |
| --- | --- |
| Rok za postavitev vprašanj: | **22.4.2024** do **10:00** ure |
| Rok za predložitev ponudb: | **6.5.2024** do **10:00** ure |
| Odpiranje ponudb | **6.5.2024** ob **12:00** uri v informacijskem sistemu eJN |

**Naročnik opozarja ponudnike, da bodo vse morebitne spremembe razpisne dokumentacije objavljene na Portalu JN, pod zavihkom: DOSJE JAVNEGA NAROČILA«, zato naj ta dosje vseskozi spremljajo!**

Prof. dr. Andreja Žgajnar Gotvajn

Dekanja UL FKKT

1. **SPLOŠNA DOLOČILA IN NAVODILA PONUDNIKOM ZA ODDAJO PONUDBE**
   1. **PREDMET JAVNEGA NAROČILA**

Predmet javnega naročila jeraziskovalnaoprema **»**Oprema za olfaktometrično analizo«.

Podrobnejša tehnična specifikacija javnega naročila je razvidna iz poglavja 3. *Tehnične specifikacije*, ki je sestavni del te dokumentacije v zvezi z oddajo javnega naročila.

Naročilo se oddaja celovito in ni razdeljeno na sklope. Ponudniki morajo oddati ponudbo za celotno javno naročilo.

Variantne ponudbe niso dovoljene in bo naročnik takšno ponudbo zavrnil kot nedopustno.

Z izbranim ponudnikom bo naročnik sklenil pogodbo.

* 1. **PRAVNE PODLAGE**

Javno naročilo se izvaja predvsem na podlagi naslednjih navedenih sprejetih zakonov in podzakonskih predpisov:

* Zakon o javnem naročanju (Uradni list RS, št. [91/15](http://www.uradni-list.si/1/objava.jsp?sop=2015-01-3570), [14/18](http://www.uradni-list.si/1/objava.jsp?sop=2018-01-0588), [121/21](http://www.uradni-list.si/1/objava.jsp?sop=2021-01-2575), [10/22](http://www.uradni-list.si/1/objava.jsp?sop=2022-01-0107), [74/22](http://www.uradni-list.si/1/objava.jsp?sop=2022-01-1705) – odl. US, [100/22](http://www.uradni-list.si/1/objava.jsp?sop=2022-01-2511) – ZNUZSZS, [28/23](http://www.uradni-list.si/1/objava.jsp?sop=2023-01-0530) in [88/23](http://www.uradni-list.si/1/objava.jsp?sop=2023-01-2599) – ZOPNN-F)
* Zakon o integriteti in preprečevanju korupcije (ZIntPK; Uradni list RS, št. [69/11](http://www.uradni-list.si/1/objava.jsp?sop=2011-01-3056) – uradno prečiščeno besedilo, [158/20](http://www.uradni-list.si/1/objava.jsp?sop=2020-01-2765) in [3/22](http://www.uradni-list.si/1/objava.jsp?sop=2022-01-0014) – ZDeb);
* Obligacijski zakonik (OZ; Uradni list RS, št. 97/07 - uradno prečiščeno besedilo, 64/16 - odl. US in 20/18 - OROZ631);
* Vsa ostala veljavna zakonodaja, ki velja v Republiki Sloveniji in ureja zadevno področje.
  1. **DODATNA POJASNILA V ZVEZI Z DOKUMENTACIJO**

Vprašanja oziroma dodatna pojasnila o javnem naročilu oziroma dokumentaciji v zvezi z oddajo javnega naročila potekajo izključno preko portala javnih naročil.

Naročnik bo zahtevo za pojasnilo dokumentacije v zvezi z oddajo javnega naročila oziroma kakršnokoli drugo vprašanje v zvezi z naročilom štel kot pravočasno, v kolikor bo na portalu javnih naročil zastavljeno najkasneje do roka za postavitev vprašanj, navedenega v točki 1.2. te dokumentacije. Na zahteve za pojasnila oziroma druga vprašanja v zvezi z naročilom, zastavljena po tem roku, naročnik ne bo odgovarjal.

Naročnik sme v skladu s 67. členom ZJN-3 spremeniti ali dopolniti dokumentacijo v zvezi z oddajo javnega naročila. Tovrstne spremembe in dopolnitve bo naročnik izdal v obliki dopolnitev oziroma sprememb k dokumentaciji. Vsaka sprememba k dokumentaciji postane sestavni del dokumentacije. Kot del dokumentacije štejejo tudi vprašanja in odgovori, objavljeni na portalu javnih naročil.

* 1. **GOSPODARSKI SUBJEKT**

Gospodarski subjekt predstavlja vsaka fizična ali pravna oseba, ki izpolnjuje pogoje za priznanje sposobnosti, navedene v nadaljevanju te dokumentacije v zvezi z oddajo predmetnega javnega naročila.

Gospodarski subjekt poleg ponudnika predstavljajo tudi vsi podizvajalci v podizvajalski verigi, s katerimi nastopa gospodarski subjekt. Gospodarski subjekt v razmerju do naročnika v celoti odgovarja za izvedbo prejetega naročila, ne glede na število podizvajalcev, ki jih bo navedel v svoji ponudbi.

Gospodarski subjekt predstavljajo tudi drugi subjekti, katerih zmogljivosti uporabi gospodarski subjekt glede izpolnjevanja pogojev v zvezi z ekonomskim in finančnim položajem ter tehnično in strokovno sposobnostjo (v skladu z 81. členom ZJN-3).

Gospodarski subjekt predstavlja tudi skupina gospodarskih subjektov (skupna ponudba), ki odgovarja naročniku neomejeno solidarno. Skupna ponudba mora biti pripravljena v skladu z navodili iz te dokumentacije v zvezi z oddajo javnega naročila.

* 1. **SKUPNA PONUDBA**

Ponudbo lahko odda skupina gospodarskih subjektov, vključno z začasnimi združenji. Naročnik od slednjih v fazi oddaje ponudbe ne zahteva določene pravne oblike. V ponudbi mora skupina gospodarskih subjektov predložiti s strani zakonitih zastopnikov vseh sodelujočih v skupni ponudbi podpisan obrazec *Izjava in pooblastilo za podpis ponudbe*, ki jo predlaga skupina ponudnikov, s katerim se zavežejo, da bodo v primeru, da bodo izbrani na javnem naročilu v roku pet (5) delovnih dni od pravnomočnosti odločitve o oddaji predložili podpisan sporazum oziroma pogodbo, ki bo vsebovala sledeče informacije:

* imenovanje nosilca posla pri izvedbi javnega naročila;
* pooblastilo nosilcu posla in odgovorni osebi za podpis ponudbe, za komunikacijo z naročnikom, za zastopnika za sprejem pošiljk ter podpis pogodbe;
* obseg posla (natančna navedba vrste in obsega del), ki ga bo opravil posamezni gospodarski subjekt v skupni ponudbi in odgovornosti posameznega gospodarskega subjekta v skupni ponudbi;
* izjava, da so vsi gospodarski subjekti v skupni ponudbi seznanjeni z navodili ponudnikom in pogoji ter merili za dodelitev javnega naročila in da z njimi v celoti soglašajo;
* izjava, da so vsi gospodarski subjekti v skupni ponudbi seznanjeni s plačilnimi pogoji iz dokumentacije v zvezi z oddajo javnega naročila in določitev načina izvedbe plačil s strani naročnika (ali direktno samo vodilnemu partnerju ali vsakemu partnerju posebej);
* navedba, da gospodarski subjekti odgovarjajo naročniku neomejeno solidarno za izvedbo celotnega naročila.

Izkazovanje, da niso podani razlogi za izključitev, kot jih opredeljuje 75. člen ZJN-3 in so navedeni v poglavju *Pogoji za priznanje sposobnosti* te dokumentacije, mora biti podano s strani vseh sodelujočih gospodarskih subjektov v skupni ponudbi.

Izpolnjevanje pogojev za sodelovanje, kot jih opredeljuje 76. člen ZJN-3, se, če ni pri posameznem pogoju te dokumentacije določeno drugače, ugotavlja kumulativno, za vse gospodarske subjekte v skupni ponudbi.

*V kolikor ponudnik ne oddaja ponudbe s soponudnikom, mu ni potrebno izpolniti/priložiti obrazcev, ki se nanašajo na soponudnika/skupno ponudbo.*

* 1. **PONUDBA S PODIZVAJALCI**

Ponudnik lahko del javnega naročila odda v podizvajanje. Če bo ponudnik izvajal javno naročilo s podizvajalci, mora v ponudbi:

* navesti vse podizvajalce ter vsak del javnega naročila, ki ga namerava oddati v podizvajanje, vrsto posla, količino, vrednost posla, kraj in rok izpolnitve;
* kontaktne podatke in zakonite zastopnike predlaganih podizvajalcev skupaj z izjavo, da so vsi podizvajalci seznanjeni z navodili ponudnikom ter razpisnimi in plačilnimi pogoji iz dokumentacije v zvezi z oddajo javnega naročila ter da z njimi v celoti soglašajo;
* izpolniti vse obrazce, ki jih naročnik zahteva v dokumentaciji za vsakega podizvajalca posebej;
* priložiti zahtevo podizvajalca za neposredno plačilo, če podizvajalec to zahteva.

Naročnik bo zavrnil vsakega podizvajalca, če zanj obstajajo razlogi za izključitev iz poglavja *Pogoji za priznanje sposobnosti* te dokumentacije.

Ponudnik, kateremu bo javno naročilo oddano, bo v razmerju do naročnika v celoti odgovarjal za izvedbo prejetega naročila, ne glede na število podizvajalcev.

Ponudnik, ki izvaja javno naročilo z enim ali več podizvajalci, mora v celoti upoštevati obveznosti iz 94. člena ZJN-3 in zahteve iz te dokumentacije ter za vse navedene podizvajalce predložiti izpolnjene, podpisane in žigosane zahtevane obrazce iz te dokumentacije. Če ponudnik ne ravna v skladu s 94. členom ZJN-3, bo naročnik Državni revizijski komisiji podal predlog za uvedbo postopka o prekršku iz 2. točke prvega odstavka 112. člena ZJN-3.

Naročnik lahko od ponudnika, kateremu se je odločil oddati javno naročilo, zahteva predložitev podizvajalske pogodbe, v kateri morajo biti opredeljeni polni naziv in naslov podizvajalca (vključno z matično številko, davčno številko in transakcijskim računom), vsak del javnega naročila (storitev/blago), ki se oddaja v podizvajanje (vrsta/opis del/storitev/dobav), količina/delež (%) javnega naročila, ki se oddaja v podizvajanje, vrednost del ali storitev brez DDV ter kraj in rok izvedbe.

V kolikor bo ponudnik izkazoval izpolnjevanje referenčnih pogojev s podizvajalci, morajo le-ti v ponudbi prevzeti dela, za katera bodo predložili reference.

*V kolikor ponudnik ne oddaja ponudbe s podizvajalcem, mu ni potrebno izpolniti/priložiti obrazcev, ki se nanašajo na podizvajalce.*

* 1. **UPORABA ZMOGLJIVOSTI DRUGIH SUBJEKTOV**

Ponudnik lahko glede tehnične in kadrovske sposobnosti za predmetno naročilo uporabi zmogljivosti drugih subjektov, ne glede na pravno razmerje med njim in temi subjekti. Glede pogojev v zvezi z ustreznimi poklicnimi izkušnjami lahko gospodarski subjekt uporabi zmogljivosti drugih subjektov le, če bodo slednji izvajali storitve, za katere se zahtevajo te zmogljivosti.

Če želi gospodarski subjekt uporabiti zmogljivosti drugih subjektov, mora v ponudbi dokazati, da bo imel na voljo sredstva drugega subjekta s katerimi bo dejansko razpolagal, na primer s predložitvijo zagotovil teh subjektov za ta namen. Naročnik bo v tem primeru ravnal v skladu z drugim odstavkom 81. člena ZJN-3.

* 1. **GOSPODARSKI SUBJEKTI, KI NIMAJO SEDEŽA V RS**

Ponudnik s sedežem v tuji državi mora izpolnjevati enake pogoje kot ponudnik s sedežem v Republiki Sloveniji. Enako velja tudi v primeru, da ponudnik nastopa s partnerjem ali podizvajalcem ali se sklicuje na uporabo zmogljivosti drugih subjektov.

Ponudniki in posamezni člani skupine ponudnikov v okviru skupne ponudbe ter podizvajalci, ki nimajo sedeža v Republiki Sloveniji, morajo posamezno sposobnost dokazovati v skladu z zahtevami naročnika iz dokumentacije v zvezi z oddajo javnega naročila, ki velja za vse ponudnike ter v skladu z določili četrtega odstavka 77. člena ZJN-3 in ta dokazila priložiti k ponudbi.

Ponudnik, ki nima sedeža v Republiki Sloveniji, mora v obrazcu *Podatki o ponudniku*, imenovati pooblaščenca za vročanje v Republiki Sloveniji, v skladu z Zakonom o splošnem upravnem postopku ZUP (Uradni list RS, št. 24/06, s spremembami in dopolnitvami).

Ponudnik oziroma gospodarski subjekt s sedežem izven Republike Slovenije bo moral za ugotavljanje sposobnosti sam predložiti vsa potrdila/dokazila pristojnega organa iz katerih izhaja, da za gospodarski subjekt ne obstajajo razlogi za izključitev in le-ta izpolnjuje pogoje za sodelovanje.

* 1. **NAČIN ODDAJE IN ODPIRANJA PONUDB**

Ponudniki morajo ponudbe predložiti v informacijski sistem e-JN (v nadaljevanju: sistem e-JN) na spletnem naslovu https://ejn.gov.si, v skladu s točko 3 dokumenta Navodila za uporabo informacijskega sistema e-JN:

PONUDNIKI (v nadaljevanju: Navodila za uporabo e-JN), ki je del te razpisne dokumentacije in objavljen na spletnem naslovu https://ejn.gov.si. Ponudnik se mora pred oddajo ponudbe registrirati na spletnem naslovu https://ejn.gov.si, v skladu z Navodili za uporabo e-JN. Če je ponudnik že registriran v sistem e-JN, se v aplikacijo prijavi na istem naslovu.

Uporabnik ponudnika, ki je v sistemu e-JN pooblaščen za oddajanje ponudb, ponudbo odda s klikom na gumb »Oddaj«. Sistem e-JN ob oddaji ponudb zabeleži identiteto uporabnika in čas oddaje ponudbe. Uporabnik z dejanjem oddaje ponudbe izkaže in izjavi voljo v imenu ponudnika oddati zavezujočo ponudbo (18. člen Obligacijskega zakonika1 ).

Z oddajo ponudbe je le-ta zavezujoča za čas, naveden v ponudbi, razen če jo uporabnik ponudnika umakne ali spremeni pred potekom roka za oddajo ponudb.

Ponudba se šteje za pravočasno oddano, če jo naročnik prejme preko sistema e-JN https://ejn.gov.si najkasneje do roka, kot je določen v tej razpisni dokumentaciji.

Za oddano ponudbo se šteje ponudba, ki je v sistemu e-JN označena s statusom »ODDANO«. Ponudnik lahko do roka za oddajo ponudb svojo ponudbo umakne ali spremeni.

Če ponudnik v sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v sistemu e-JN spremeni, je naročniku v tem sistemu odprta zadnja oddana ponudba. Po preteku roka za predložitev ponudb ponudbe ne bo več mogoče oddati.

Dostop do povezave za oddajo elektronske ponudbe v tem postopku javnega naročila je na naslednji povezavi: <https://ejn.gov.si/>.

\*\*\*

Gospodarski subjekt naročnikov obrazec ESPD (datoteka XML) uvozi na spletni strani Portala javnih naročil https://ejn.gov.si/espd in v njega neposredno vnese zahtevane podatke.

Izpolnjen in podpisan ESPD mora biti v ponudbi priložen za vse gospodarske subjekte, ki v kakršni koli vlogi sodelujejo v ponudbi (ponudnik, sodelujoči ponudniki v primeru skupne ponudbe, gospodarski subjekti, na katerih kapacitete se sklicuje ponudnik in podizvajalci). Ponudnik, ki v sistemu e-JN oddaja ponudbo, naloži svoj ESPD v razdelek »ESPD – ponudnik«, ESPD ostalih sodelujočih pa naloži v razdelek »ESPD – ostali sodelujoči«.

Ponudnik, ki v sistemu e-JN oddaja ponudbo, naloži elektronsko podpisan ESPD v xml. obliki ali nepodpisan ESPD v xml. obliki ali nepodpisan ESPD v xml. obliki, pri čemer se v slednjem primeru v skladu s Splošnimi pogoji uporabe informacijskega sistema e-JN šteje, da je oddan pravno zavezujoč dokument, ki ima enako veljavnost kot podpisan.

Za ostale sodelujoče ponudnik v razdelek »ESPD – ostali sodelujoči« priloži podpisane ESPD v pdf. obliki, ali v elektronski obliki podpisan xml.

* 1. **JEZIK PONUDBE**

Dokumentacija v zvezi z oddajo javnega naročila je pripravljena v slovenskem jeziku. Ponudbe se predložijo v slovenskem jeziku.

Ponudba je lahko v delu, ki se nanaša na tehnične značilnosti, kakovost in tehnično dokumentacijo, kot so na primer prospekti, tehnični material in drugo, predložena v tujem jeziku in sicer angleškem.

Potrdila tujih organov se predložijo v izvirniku, ki mu je priložen prevod v slovenski jezik.

Če bo naročnik ob pregledu in ocenjevanju ponudb ocenil, da je potrebno del ponudbe, ki ni predložen v slovenskem jeziku, uradno prevesti v slovenski jezik, bo to zahteval in ponudniku določil ustrezni rok. Stroške prevoda nosi ponudnik. Za tolmačenje vsebine ponudbe se upošteva besedilo ponudbe v slovenskem jeziku oziroma uraden prevod ponudbe v slovenski jezik.

* 1. **VELJAVNOST PONUDBE IN STROŠKI PRIPRAVE PONUDBE**

Ponudba mora veljati **najmanj 120 dni šteto od roka**, ki je določen za oddajo ponudb.

Šteje se, da se ponudnik z oddajo ponudbe strinja z rokom veljavnosti, ki je kot je navedeno v tej točki. Če bo ponudnik brez utemeljenih razlogov svojo ponudbo umaknil pred iztekom veljavnosti, bo naročnik podal predlog za uvedbo postopka o prekršku.

Ponudnik nosi vse stroške, povezane s pripravo in predložitvijo ponudbe.

V primeru, da naročnik postopka ne zaključi z izbiro najugodnejšega ponudnika oziroma z najugodnejšim ponudnikom ne sklene pogodbe, naročnik ponudnikom odškodninsko ne odgovarja za stroške v zvezi s pripravo ponudb. Izključena je tudi odškodninska odgovornost naročnika na podlagi 20. člena Obligacijskega zakonika za primer, če naročnik postopka ne bo zaključil z izbiro najugodnejšega ponudnika oziroma če z izbranim ponudnikom ne bo sklenjena pogodba zaradi neizpolnitve podlag za oddajo ali realizacijo predmeta javnega naročila.

* 1. **DOPOLNJEVANJE IN POJASNJEVANJE PONUDB**

Naročnik bo v primeru dopolnjevanja ter pojasnjevanja ponudb ravnal skladno z določili 89. člena ZJN-3. Vsi odgovor na vprašanja, štejejo za del razpisne dokumentacije, prav tako popravki, ki bi bili objavljeni.

* 1. **ODLOČITEV O ODDAJI JAVNEGA NAROČILA**

Naročnik bo sprejel odločitev o oddaji javnega naročila v roku devetdeset (90) dni od roka za oddajo ponudb. Naročnik o vseh odločitvah obvesti ponudnike na način, da odločitev objavi na portalu javnih naročil. Odločitev se šteje za vročeno z dnem objave na portalu javnih naročil.

Če se v objavi odločitve na portalu javnih naročil ni mogoče sklicevati na objavljeno povabilo k sodelovanju, naročnik odločitev vroči v skladu z zakonom, ki ureja upravni postopek, in na dan odpošiljanja ponudniku ali kandidatu tudi objavi na portalu javnih naročil prostovoljno obvestilo za predhodno transparentnost, če je to glede na vrednost primerno pa tudi v Uradnem listu Evropske unije.

* 1. **USTAVITEV POSTOPKA JAVNEGA NAROČILA**

Naročnik lahko na podlagi prvega odstavka 90. člena ZJN-3 do roka za oddajo ponudb kadar koli ustavi postopek oddaje javnega naročila. Navedeno odločitev bo naročnik objavil na portalu javnih naročil.

* 1. **ODSTOP OD IZVEDBE JAVNEGA NAROČILA**

Naročnik lahko na podlagi osmega odstavka 90. člena ZJN-3 po sprejemu odločitve o oddaji naročila do sklenitve pogodbe odstopi od izvedbe javnega naročila iz utemeljenih razlogov, da predmeta javnega naročila ne potrebuje več ali da zanj nima zagotovljenih sredstev ali da se pri naročniku pojavi utemeljen sum, da je bila ali bi lahko bila vsebina pogodbe posledica storjenega kaznivega dejanja ali da so nastale druge izredne okoliščine, na katere naročnik ni mogel vplivati in jih predvideti ter zaradi katerih je postala izvedba javnega naročila z izbranim ponudnikom nemogoča. V tem primeru bo naročnik o svoji odločitvi in o razlogih, zaradi katerih odstopa od izvedbe javnega naročila, pisno obvestil ponudnike.

* 1. **SKLENITEV POGODBE**

Naročnik bo na podlagi pogojev in meril določenih v dokumentaciji v zvezi z oddajo javnega naročila izbral ponudnika/ponudnike, s katerim/i bo sklenil pogodbo. Pogodba bo v primeru zahtevanega zavarovanja za dobro izvedbo sklenjena pod odložnim pogojem do predložitve zahtevanega zavarovanja naročniku in do izpolnitve morebitnih drugih pogojev, kot izhajajo iz obrazca *Vzorec pogodbe* in te dokumentacije.

Če se izbrani ponudnik v osmih (8) delovnih dneh od prejema poziva k podpisu pogodbe ne bo odzval z vračilom podpisane verzije pogodbe in jo poslal ali izročil na naslov/sedež naročnika (oddajna teorija), lahko naročnik šteje, da je izbrani ponudnik odstopil od ponudbe.

* 1. **ZAUPNOST PONUDBENE DOKUMENTACIJE**

Ponudniki, ki z udeležbo v postopku oziroma izvajanju pogodbenih obveznosti izvedo za zaupne podatke oziroma poslovne skrivnosti, so jih dolžni varovati v skladu s predpisi.

Podatki, ki jih bo ponudnik upravičeno označil kot zaupne oziroma poslovno skrivnost, bodo uporabljeni zgolj za namene postopka in ne bodo dostopni nikomur zunaj kroga oseb, ki bodo vključene v postopek konkretnega javnega naročila. Ti podatki ne bodo objavljeni na odpiranju ponudb niti v nadaljevanju postopka ali pozneje. Te osebe kot tudi naročnik bodo v celoti odgovorni za varovanje zaupnosti tako dobljenih podatkov.

Na podlagi drugega odstavka 35. člena ZJN-3 so javni podatki specifikacije ponujenega blaga ali storitve in količina iz te specifikacije, cena na enoto, vrednost posamezne postavke in skupna vrednost iz ponudbe ter vsi tisti podatki, ki so vplivali na razvrstitev ponudbe v okviru meril.

Kot poslovno skrivnost lahko ponudnik označi dokumente, ki vsebujejo podatke, pa ti niso vsebovani v nobenem javnem registru ali drugače javno dostopni, ter poslovne podatke, ki so s predpisi ali internimi akti ponudnika označeni kot zaupni/poslovna skrivnost. Ponudnik mora v tem primeru predložiti sklep o varovanju poslovne skrivnosti v katerem je opredeljeno, katere podatke ponudnik šteje za poslovno skrivnost.

* 1. **PRAVNO VARSTVO**

Pravno varstvo v postopku javnega naročanja je zagotovljeno v skladu z določbami Zakona o pravnem varstvu v postopkih javnega naročanja (v nadaljevanju: ZPVPJN), po postopku in na način, kot ga določa zakon.

Na podlagi ZPVPJN se lahko zahtevek za revizijo vloži v vseh stopnjah postopka oddaje javnega naročila in zoper vsako ravnanje naročnika, razen če zakon, ki ureja oddajo javnih naročil ali ZPVPJN ne določa drugače.

V kolikor se zahtevek za revizijo nanaša na vsebino objave, povabilo k oddaji ponudbe ali dokumentacijo v zvezi z oddajo javnega naročila, je dolžan vlagatelj ob vložitvi zahtevka za revizijo vplačati takso v višini 4.000,00 EUR na transakcijski račun št. SI56 0110 0100 0358 802, sklic 11 16110-7111290-XXXXXXLL (prvih šest številk je zaporedna številka objave na enotnem informacijskem portalu javnih naročil, ki jo ponudnik vpiše sam, zadnji dve številki pa pomenita oznako leta).

Zahtevek za revizijo mora biti sestavljen v skladu z določili 15. člena ZPVPJN, vloži se preko portala eRevizija. Vlagatelj mora zahtevku za revizijo priložiti potrdilo o plačilu takse. Zahtevek za revizijo se vloži v roku iz 25. člena ZPVPJN.

1. **TEHNIČNE SPECIFIKACIJE**
   1. **UVOD**

Predmet javnega naročila je dobava in instalacija raziskovalne opreme »Oprema za olfaktometrično analizo«, ki

mora vključevati naslednje komponente/module:

* Plinski kromatograf pripravljen za priklop na masni spektrometer
* Avtomatski vzorčevalnik za vnos tekočega vzorca
* Vzorčevalnik za termično desorbcijo z avtomatskim vzorčevalnikom desorbcijskih cevk
* Masni spektrometer tipa trojni kvadrupol
* Računalniška strojna in programska oprema

**TEHNIČNE SPECIFIKACIJE:**

Oprema za olfaktometrično analizo **mora vključevati naslednje komponente/module:**

* Plinski kromatograf pripravljen za priklop na masni spektrometer
* Avtomatski vzorčevalnik za vnos tekočega vzorca
* Vzorčevalnik za termično desorbcijo z avtomatskim vzorčevalnikom desorbcijskih cevk
* Masni spektrometer tipa trojni kvadrupol
* Računalniška strojna in programska oprema

**in mora izpolnjevati naslednje tehnične zahteve:**

## **PLINSKI KROMATOGRAF**:

* pripravljen za priklop na masno selektivni detektor – ogrevana povezovalna linija med plinskim kromatografom in masno selektivnim detektorjem (kontrola temperature od 100 do 350**°**C), možna vgradnja dodatnih detektorjev (FID, TCD, ECD, NPD, ....)
* popolna elektronska kontrola pretokov in/ali pritiskov vseh priključenih plinov potrebnih za delovanje plinskega kromatografa (nosilni plin, gorilni plini, pomožni plini), nastavitev tlaka nosilnega plina na +/- 0,01 psi natančno, avtomatsko uravnavanje sprememb zunanje temperature in tlaka za zagotavljanje maksimalne ponovljivosti zadrževalnih časov na kromatografski koloni ločenih spojin
* pečica plinskega kromatografa: temperaturno območje delovanja od 10**°**C nad zunanjo temperaturo do 450**°**C, hitrost segrevanja pečice vsaj 120**°**C/min, možnost dodatnega krio hlajenja v primeru analize zelo lahko hlapnih komponent ali za hitrejše doseganje začetne temperature analize
* direktna povezava med plinskim kromatografom in masnim spektrometrom; v primeru napake na masnem spektrometru avtomatska zaustavitev plinskega kromatografa
* delilno/nedelilni injektorski vhod, temperatura vsaj do 400**°**C, možna izbira različnih nosilnih plinov (dušik, vodik, helij), sistem za vzdrževanje injektorskega vhoda za hitro menjavo potrošnega materiala brez uporabe orodja, možnost vgradnje dodatnega injektorskega vhoda (npr. PTV).
* možnost direktnega priklopa sistema za termično desorbcijo in injiciranje tekočega vzorca iz enega delilno nedelilnega injektorskega vhoda brez fizičnega preklapljanja med obema tehnikama vnosa vzorca, način vnosa vzorca se izbere s pomočjo programske opreme
* zaznava puščanja plinov in avtomatska zapora plinov
* vgrajen sistem za povratni tok nosilnega plina (spiranje težko hlapnih komponent vzorca iz kromatografske kolone v nasprotni smeri od pretoka plina med analizo), menjava kromatografske kolone ali vzdrževanje injektorskega vhoda brez prekinitve vakuuma v masnem spektrometru, optimiranje hitrosti analize.

## **AVTOMATSKI VZORČEVALNIK ZA VNOS TEKOČEGA VZORCA:**

* vnos tekočega vzorca, ponovljivost injiciranja pod 0,3% RSD za ploščino,
* možnost uporabe injicirnih igel do volumna 500 uL,
* detekcija manjkajoče vzorčevalne posodice,
* avtomatsko krmiljenje vzorčevalnika,
* spiranje vzorčevalne igle pred in po injiciranju, spiranje s spiralnimi tekočinami in vzorcem,
* kapaciteta vsaj 15 vzorčevalnih posodic volumna 2 mL,
* priprava vzorca za injiciranje med potekom predhodno analizo,
* možnost nadgradnje s podajalnikom vzorcev kapacitete vsaj 100 vzorčevalnih mest za 2 mL vzorčevalne posodice, možnostjo segrevanja enega pladnja z vzorci ali hlajenja drugega pladnja z vzorci, možnost nadgradnje vzorčevalnega sistema za sprotno pripravo vzorcev (redčenje, dodajanje internega standarda, priprava umeritvene krivulje, derivatizacija, mešanje vzorcev, gretje vzorcev).

## **VZORČEVALNIK ZA TERMIČNO DESORBCIJO Z AVTOMATSKIM VZORČEVALNIKOM DESORBCIJSKIH CEVK:**

* avtomatiziran sistem za termično desorbcijo z avtomatskim vzorčevalnikom kapacitete 100 desorbcijskih cevk standardne dimenzije 3 ½ “ in elektronsko kontrolo pretokov
* možnost avtomatskega zbiranja iz deljene linije plinskega kromatografa za ponovno analizo
* zbiranje vzorca iz več desorbcijskih cevk v past pred prenosom v plinski kromatograf
* električno hlajenje pasti za zajem hlapnega dela vzorca po desorbciji
* avtomatsko dodajanje plinastega internega standarda v hlajeno past preko zanke volumna 1mL
* segrevanje pasti s hitrostjo do 100**°**C/s
* avtomatsko prepihovanje sistema za odstranjevanje vodne pare in ostankov predhodnih vzorcev
* direktni priklop termičnega desorberja na delilno/nedelilni injektorski vhod
* eno do tri stopenjska desorbcija
* avtomatizirano čiščenje cevk za vzorce in ohlajene pasti za zajem hlapnih komponent vzorca
* temperaturno območje desorbcije od 35 do 425**°**C
* temperatura zajema vzorca v ohlajeno past v območju od -30 do 50**°**C
* avtomatsko preverjanje tesnosti cevk z vzorci

## **MASNI SPEKTROMETER TIPA TROJNI KVADRUPOL:**

* tip analizatorja MS/MS (QQQ), območje mas na obeh masnih analizatorjih vsaj 1000 amu,
* trkovni plin dušik z dodatkom helija za odstranjevanje metastabilnega helija – nižji šum detektorja, nastavljiva energija trkov do 60 eV,
* EI ionski izvor iz inertnega materiala z ekstrakcijski lečami, možnost nadgradnje masnega spektrometra z PCI/NCI ionskim izvorom,
* nastavljiva temperatura ionskega izvora in povezovalne kapilare med plinskim kromatografom in masnim spektrometrom (oboje do 350**°**C)
* detektorski sistem s triosno smerjo potovanja ionov za zmanjševanje šuma signala zaradi vpliva nevtralnih zvrsti,
* nastavljiva temperatura obeh kvadrupolnih masnih analizatorjev do 200 oC,
* dve žarilni nitki EI ionskega izvora, izbira delovne preko programske opreme, nastavljiva energija ionizacije od 10 do 300 eV,
* avtomatska ali ročna nastavitev masnega spektrometra
* stabilnost masne osi več kot 0,10amu/24 ur,
* hitrost skeniranja vsaj 20.000 amu/s,
* hitrost (MRM): 800 prehodov/s,
* možnost vgradnje samočiščenja ionskega izvora brez prekinitve vakuuma na masnem spektrometru
* možnost vgradnje optimiranega EI ionskega izvora za uporabo vodika kot nosilnega plina
* občutljivost – EI MRM meja detekcije instrumenta testirana ob instalaciji: 4 fg ali manj OFN (8 zaporednih nedelilnih injiciranj; 1uL injiciranje OFN standarda koncentracije 10 fg/ uL; MS/MS prehod 272 v 222; ‘’dwell time’’ 100 ms; 99% stopnja zaupanja)

## **RAČUNALNIŠKA STROJNA IN PROGRAMSKA OPREMA:**

* računalnik za namestitev programske opreme GC-MS sistema, po priporočilih proizvajalca opreme (z mrežnima karticama za priklop v laboratorijsko omrežje)
* 2 x monitor vsaj 24”
* 1 x tiskalnik (barvni, avtomatsko dvostransko tiskanje, mrežni priklop, vsaj dva predala za papir),
* programska oprema za vodenje GC-MS sistema ter zajem in obdelavo zajetih podatkov ter upravljanje vzorčevalnih sistemov
* programska oprema za zagotavljanje ponovljivih retencijskih časov ločenih komponent ob krajšanju kromatografske kolone, menjavi kromatografske kolone z novo, prenos kromatografske metode na drugi instrument ali tip detektorja
* nadgradnjo spektralne knjižnice masnih spektrov v zadnjo revizijo NIST 23
* namenska programska oprema za upravljanje celotnega sklopa termičnega desorberja z avtomatskim vzorčevalnikom

## **OSTALE ZAHTEVE:**

* ponudnik mora v ponudbeno ceno vključiti instalacijo in kvalifikacijo instalacije vse strojne in programske opreme, ki jo mora tudi instalirati
* ponudnik mora imeti certifikat proizvajalca za servisiranje (certififikat za servisnega inženirja za ponujeno GC – MS opremo (instalacija, validacija, servis) in za celoten sklop termičnega desorberja z avtomatskim vzorčevalnikom. V kolikor ponudnik nima zahtevanega certifikata, mora imeti sklenjeno pogodbo s serviserjem, ki ima ta certifikat. Certifikat mora ponudnik priložiti ponudbi.
* ponudnik mora v sklopu projekta organizirati osnovno uvajanje naročnika za delo z opremo dostavljeno in instalirano na lokaciji naročnika in napredni trening uporabe instalirane instrumentalne in programske opreme s strani specialista (vsaj 2 dni).

**VZDRŽEVANJE APARATA V GARANCIJSKEM ROKU VKLJUČUJE:**

* Nemoteno izvajanje servisa s strani uradnega ali pooblačenega serviserja proizvajalca;
* Preventivni letni pregled vključno z delom, potnimi stroški in potrošnim materialom;
* Nadgrajevanje programske opreme, vključno z delom in potnimi stroški;
* Diagnostiko in popravila v primeru okvar, vključno s stroški dela, potnimi stroški in materialom, med delavniki od 8.00 do 15.00 ure;
* Da se transportne in drugi stroške v zvezi z odpravo napake, servisom ter druge stroške ki nastanejo v povezavi s predmetom naročila;

Rok zagotavljanja nadomestnih delov: 10 let od dneva podpisa primopredajnega zapisnika.

Način dokazovanja izpolnjevanja tehničnih zahtev: PONUDNIK MORA PONUDI PREDLOŽITI TEHNIČNO DOKUMENTACIJO (PROSPEKTE, CERTIFIKATE,…), IZ KATERIH BO NESPORNO RAZVIDNO, DA OPREMA OMOGOČA IN VSEBUJE VSE PREJ NAVEDEN TEHNIČNE ZAHTEVE!!

1. **POGOJI ZA PRIZNANJE SPOSOBNOSTI**

Dopustna ponudba je ponudba, ki jo predloži ponudnik, za katerega ne obstajajo razlogi za izključitev in ki izpolnjuje pogoje za sodelovanje, njegova ponudba ustreza potrebam in zahtevam naročnika, določenim v tehničnih specifikacijah in v dokumentaciji v zvezi z oddajo javnega naročila, je prispela pravočasno, pri njej ni dokazano nedovoljeno dogovarjanje ali korupcija, naročnik je ni ocenil za neobičajno nizko in cena ne presega zagotovljenih sredstev naročnika.

Ponudnik mora pripraviti ponudbo v skladu z zahtevami iz te dokumentacije v zvezi z oddajo javnega naročila. V nadaljevanju so opredeljene zahteve, ki jih mora izpolnjevati ponudnik. Naročnik lahko ponudnika iz sodelovanja izključi tudi v ostalih primerih, za katere tako določa zakon (šesti odstavek 75. člena ZJN-3). Ponudnik mora izpolnjevati vse pogoje iz tega poglavja.

Za gospodarske subjekte, ki nimajo sedeža v Republiki Sloveniji se upošteva točka 2.8. te dokumentacije.

* 1. **RAZLOGI ZA IZKLJUČITEV**

Ponudnik je upravičen sodelovati v postopku oddaje javnega naročila, v kolikor niso podani razlogi za izključitev, in so izpolnjeni pogoji za sodelovanje. Izpolnjevanje posameznega pogoja dokazuje ponudnik na način, kot je naveden pri posameznem pogoju. Obrazci in izjave za dokazovanje sposobnosti ponudnika in podizvajalca so podani v ESPD in razpisni dokumentaciji.

Naročnik bo pred sprejetjem odločitve iz 90. člena ZJN-3, preveril obstoj, vsebino podatkov in drugih navedb iz najugodnejše ponudbe ter ostalih prejetih ponudb, v kolikor bo ocenjeval vse ponudbe. Če ESPD ali izjave ne vsebuje podatkov o brezplačnem neposrednem dostopu do nacionalnih baz podatkov (spletni naslov baze podatkov, podatke za identifikacijo, če je to potrebno in soglasje, da pridobi dokazilo naročnik), kjer lahko naročnik pridobi potrdila ali druge potrebne informacije, je ponudnik dolžan na poziv naročnika v roku, ki ga določi naročnik, predložiti dokazila ali druge listinske dokaze, ki izkazujejo izpolnjevanje postavljenih pogojev. Vsebina izpolnjenih obrazcev mora ustrezati zahtevam iz obrazca, podanega v dokumentaciji v zvezi z oddajo javnega naročila, ne glede na način izpolnjevanja.

V skladu s četrtim odstavkom 77. člena ZJN-3 lahko gospodarski subjekti, če država članica ali tretja država dokazil ne izdaja, namesto dokazila predložijo zapriseženo izjavo, če ta v državi članici ali tretji državi ni predvidena, pa izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima sedež gospodarski subjekt. Ponudniki, ki nimajo sedeža v Republiki Sloveniji, morajo za namen tega postopka v Republiki Sloveniji imenovati kontaktno osebo v RS

|  |
| --- |
| **Razlogi, povezani s kazenskimi obsodbami** |
| Naročnik bo iz sodelovanja v postopku javnega naročanja izključil gospodarski subjekt, če bo pri preverjanju v skladu s 77., 79. in 80. členom ZJN-3 ugotovil ali bil drugače seznanjen, da je bila gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, izrečena pravnomočna sodba za kazniva dejanja iz Kazenskega zakonika (Uradni list RS, št. 50/12 - uradno prečiščeno besedilo, 6/16 - popr., 54/15, 38/16, 27/17, 23/20, 91/20, 95/21, 186/21, 105/22 – ZZNŠPP in 16/23; v nadaljnjem besedilu: KZ-1) ali za primerljiva kazniva dejanja, ki so jih izrekla tuja sodišča iz prvega odstavka 75. člena ZJN-3. |
| **Izpolnjevanje pogoja morajo izkazati naslednji gospodarski subjekti*:*** |
| * ponudnik, * vsi partnerji v skupni ponudbi, * vsi podizvajalci, * subjekti, katerih zmogljivost uporablja ponudnik v skladu z 81. členom ZJN-3. |
| **Dokazilo:** |
| * Kot dokaz neobstoja razloga za izključitev vsi gospodarski subjekti v ponudbi priložijo ESPD obrazec. Vpisati je treba tudi EMŠO številke fizičnih oseb, ki so člani upravnega, vodstvenega ali nadzornega organa gospodarskega subjekta, za katerega se oddaja ESPD in so slovenski državljani. * Zaželeno je, da gospodarski subjekti za pravno osebo, ki nima sedeža v Republiki Sloveniji, in za fizične osebe gospodarskega subjekta, ki niso državljani Republike Slovenije, v ponudbi predložijo izpis iz ustrezne evidence, kakršna je kazenska evidenca, ki ni starejši od štirih mesecev, šteto od roka za oddajo ponudb, če te evidence ni, pa enakovreden dokument, ki ga izda pristojni sodni ali upravni organ v državi članici, ali matični državi, ali državi, v kateri ima gospodarski subjekt sedež, in iz katerega je razvidno, da ne obstajajo razlogi za izključitev, sicer pa bo naročnik ponudnike k predložitvi dokazil pozval v fazi ocenjevanja ponudb. Naročnik si pridržuje pravico, da od ponudnikov v tem primeru zahteva dodatna pojasnila oz. predložitev dokazil v zvezi s pravno ureditvijo zakonske in sodne rehabilitacije oz. izbrisa obsodbe |

|  |
| --- |
| **Razlogi, povezani s plačilom davkov ali prispevkov za socialno varnost** |
| Naročnik bo iz sodelovanja v postopku javnega naročanja izključil gospodarski subjekt, če bo pri preverjanju v skladu s 77., 79. in 80. členom ZJN-3 ugotovil, da gospodarski subjekt ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika. Šteje se, da gospodarski subjekt ne izpolnjuje obveznosti iz prejšnjega stavka tudi, če nima predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do roka za oddajo ponudbe ali prijave. Gospodarskega subjekta se ne izloči, če gospodarski subjekt do roka za oddajo prijav ali ponudb poravna neplačane zapadle obveznosti, ki znašajo 50 eurov ali več in predloži vse obračune davčnih odtegljajev za dohodke iz delovnega razmerja za obdobje zadnjih pet let do roka za oddajo prijave ali ponudbe. |
| **Izpolnjevanje pogoja morajo izkazati naslednji gospodarski subjekti*:*** |
| * ponudnik, * vsi partnerji v skupni ponudbi, * vsi podizvajalci, * subjekti, katerih zmogljivost uporablja ponudnik v skladu z 81. členom ZJN-3. |
| **Dokazilo:** |
| * **Izpolnjen obrazec ESPD** (v »Del III: Razlogi za izključitev, Oddelek B: Razlogi, povezani s plačilom davkov ali prispevkov za socialno varnost«, za vse gospodarske subjekte v ponudbi). |

|  |
| --- |
| **Nacionalni razlogi za izključitev** |
| Naročnik bo iz posameznega postopka javnega naročanja izključil gospodarski subjekt, če bo ta na dan, ko poteče rok za oddajo ponudb ali prijav, izločen iz postopkov oddaje javnih naročil zaradi uvrstitve v evidenco gospodarskih subjektov z izrečenimi stranskimi sankcijami izločitve iz postopkov javnega naročanja. |
| **Izpolnjevanje pogoja morajo izkazati naslednji gospodarski subjekti*:*** |
| * ponudnik, * vsi partnerji v skupni ponudbi, * vsi podizvajalci, * subjekti, katerih zmogljivost uporablja ponudnik v skladu z 81. členom ZJN-3. |
| **Dokazilo:** |
| * **Izpolnjen obrazec ESPD** (v »Del III: Razlogi za izključitev, Oddelek D: Nacionalni razlogi za izključitev«, za vse gospodarske subjekte v ponudbi). |

|  |
| --- |
| **Nacionalni razlogi za izključitev** |
| Naročnik bo iz posameznega postopka javnega naročanja izključil gospodarski subjekt, če je v zadnjih treh letih pred potekom roka za oddajo ponudb ali prijav pristojni organ Republike Slovenije ali druge države članice ali tretje države pri njem ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek. |
| **Izpolnjevanje pogoja morajo izkazati naslednji gospodarski subjekti*:*** |
| * ponudnik, * vsi partnerji v skupni ponudbi, * vsi podizvajalci, * subjekti, katerih zmogljivost uporablja ponudnik v skladu z 81. členom ZJN-3. |
| **Dokazilo:** |
| * **Izpolnjen obrazec ESPD** (v »Del III: Razlogi za izključitev, Oddelek D: Nacionalni razlogi za izključitev«), za vse gospodarske subjekte v ponudbi. V kolikor je vaš odgovor v tem primeru DA, in uveljavljate popravni mehanizem, v polje »Opišite jih« napišete kršitve in ukrepe, s katerimi lahko dokažete svojo zanesljivost kljub obstoju razlogov za izključitev ter v ponudbi predložite dokazila. |

|  |
| --- |
| **Razlogi, povezani z insolventnostjo** |
| Naročnik bo iz postopka javnega naročila izključil gospodarski subjekt, če se je nad njim začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije, po zakonu, ki ureja gospodarske družbe, če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene ali če se je v skladu s predpisi druge države nad njim začel postopek ali je nastal položaj z enakimi posledicami. |
| **Izpolnjevanje pogoja morajo izkazati naslednji gospodarski subjekti*:*** |
| * ponudnik, * vsi partnerji v skupni ponudbi, * vsi podizvajalci, * subjekti, katerih zmogljivost uporablja ponudnik v skladu z 81. členom ZJN-3. |
| **Dokazilo:** |
| * **Izpolnjen obrazec ESPD** (v »Del III: Razlogi za izključitev, Oddelek C: Razlogi, povezani z insolventnostjo, nasprotjem interesov ali kršitvijo poklicnih pravil«, za vse gospodarske subjekte v ponudbi). V kolikor je vaš odgovor v tem primeru DA, in uveljavljate popravni mehanizem, v polje »Opišite jih« napišete kršitve in ukrepe, s katerimi lahko dokažete svojo zanesljivost kljub obstoju razlogov za izključitev ter v ponudbi predložite dokazila |

* 1. **POGOJI ZA SODELOVANJE**

1. **Ustreznost za opravljanje poklicne dejavnosti**

|  |
| --- |
| **Ustreznost za opravljanje poklicne dejavnosti** |
| Gospodarski subjekt mora biti vpisan v enega od poklicnih ali poslovnih registrov, ki se vodijo v državi članici, v kateri ima gospodarski subjekt sedež. Seznam poklicnih ali poslovnih registrov v državah članicah Evropske unije določa Priloga XI Direktive 2014/24/EU.  Gospodarski subjekt mora biti vpisan v evidenco pooblaščenih podjetij za namestitev, vzdrževanje, popravilo ali razgradnjo nepremične opreme za hlajenje in klimatizacijo. |
| **Izpolnjevanje pogoja morajo izkazati naslednji gospodarski subjekti*:*** |
| * ponudnik, * vsi partnerji v skupni ponudbi, * vsi podizvajalci, * subjekti, katerih zmogljivost uporablja ponudnik v skladu z 81. členom ZJN-3. |
| **Dokazilo:** |
| * **Izpolnjen obrazec ESPD** (v »Del IV: Pogoji za sodelovanje, Oddelek A: Ustreznost). * **Potrdilo o vpisu v evidenco pooblaščenih podjetij** za namestitev, vzdrževanje, popravilo ali razgradnjo nepremične opreme za hlajenje in klimatizacijo. |

1. **Tehnična in strokovna sposobnost**

|  |  |
| --- | --- |
| **POGOJ**  **Izpolnjevanje kadrovskih zahtev** | Ponudnik mora imeti certifikat proizvajalca za servisiranje (certififikat za servisnega inženirja za ponujeno GC – MS opremo (instalacija, validacija, servis) in za celoten sklop termičnega desorberja z avtomatskim vzorčevalnikom.  V kolikor ponudnik nima zahtevanega certifikata, mora imeti sklenjeno pogodbo s serviserjem, ki ima ta certifikat. Certifikat mora ponudnik priložiti ponudbi.  **Dokazilo:**   * lastna pisna izjava, da je ponudnik hkrati tudi pooblaščeni servis/serviser inima certifikat s strani proizvajalca za servisiranje - vzdrževanje ponujene opreme,   **ali**   * fotokopija sklenjene pogodbe med ponudnikom in pooblaščenim servisom/serviserjem, ki ima certifikat s strani proizvajalca za servisiranje – vzdrževanje ponujene opreme, v kolikor ni sam pooblaščen s strani proizvajalca. Certifikat mora ponudnik priložiti ponudbi.   V kolikor ponudnik **ni** pooblaščeni serviser, mora podjetje, ki bo izvajalo servis že v ponudbi nominirati vsaj kot podizvajalca (stališče DKOM). |
| GLAVNI PONUDNIK | DOKAZILO: izpolnjeni in podpisani obrazci:  -obr.: Izjava o izpolnjevanju tehničnih zahtev  - CERTIFIKAT |
| PARTNERJI V SKUPNI PONUDBI  PODIZVAJALEC  DRUGI SUBJEKT, KATEREGA ZMOGLJIVOSTI BO UPORABIL PONUDNIK (81. člen ZJN-3) | KUMULATIVNO izpolnjevanje pogoja |

1. **MERILA**
2. **MERILA ZA IZBOR**

Naročnik bo izbral ekonomsko in tehnično najugodnejšo ponudbo skladno z merilom za izbor. Izbran bo ponudnik, ki bo prejel najvišje število točk. Ponudnik mora ponuditi blago, ki ustreza minimalnim tehničnim zahtevam. V kolikor bo ponudnik ponudil opremo, ki dosega minimalne tehnične zahteve, bo v elementih, ki so merilo za izbor,prejel dodatne točke.

Izmed dopustnih ponudb bo naročnik najugodnejšega ponudnika izbral na podlagi merila ekonomsko in tehnično najugodnejše ponudbe.

Merilo ekonomsko in tehnično najugodnejše ponudbe je sestavljeno iz merila cena ter merila kakovosti, ki so natančneje opredeljena v nadaljevanju.

Najvišje število točk pri merilu cena je 50 in najvišje število točk pri merilu kakovosti je 50. Skupno število točk je 100, izbran pa bo ponudnik z najvišjim številom točk.

V primeru, ko bi dva ali več ponudnikov podala ponudbe, ki bodo dosegle enako število točk, bo naročnik sprejel ponudbo ponudnika, ki bo prva prispela v informacijski sistem e-JN.

1. **Merilo cena**

Ponudbi z najnižjo skupno ceno (brez DDV) bo dodeljenih **50 točk**.

Ostalim ponudbam bo dodeljeno število točk, izračunano po formuli:

50\* (najnižja ponudbena cena /ocenjevana ponudba).

Končna ponudbena mora vključevati vse elemente, iz katerih je sestavljena in mora vključevati vse stroške (zavarovanje, dostave,...), davke in morebitne popuste tako, da naročnika ne bremenijo kakršnikoli stroški, povezani s predmetom javnega naročila. Pri izračunu ponudbene vrednosti morajo ponudniki upoštevati vse elemente, ki vplivajo na izračun cene: dobavo, dostavo in montažo opreme, opravljanje storitev in del v garancijski dobi, stroške dela, kot so stroški osebja, ki dostavijo in skrbijo za brezhibno delovanje dobavljene opreme, vsi potni stroški (tudi serviserjev, ne glede na sedež pooblaščenega serviserja) v času garancije, zagotovitev potrebne tehnične opreme, orodja, strojev, naprav, vozil, ostale stroške povezane z izvedbo javnega naročila ter vse ostale elemente, ki so razvidni iz popisa dela in materiala ter pogodbe in vplivajo na izračun cene. V ponudbeni ceni je zajeta tudi vrednost vseh pripravljalnih in pomožnih del za izvedbo pogodbenih del, stroškov meritev, preiskav in atestov, stroškov povezanih z montažo in zagonom aparature, zavarovanj, varnosti pri delu in drugih stroškov vse do primopredaje. Ponudnik mora v obdobju garancije zagotavljati nemoteno delovanje opreme. Vsi stroški garancije (navedeno primeroma, a ne izključno: stroški dela,prevoza, materiala, kot so rezervni in potrošni deli) so vključeni v ponudbeno ceno in izbrani ponudnik iz naslova garancije ni upravičen do plačila dodatnih stroškov.

Cene iz ponudbenega predračuna so za čas trajanja pogodbe fiksne.

Najnižja ponudbena cena je razvidna iz ponudnikove ponudbe.

1. **Merilo kakovost**

Ponudba mora v celoti ustrezati zahtevam iz razpisne dokumentacije. Če ponudnik ne ponudi vsega blaga in storitev, ali če ponujeno blago ne ustreza tehničnih zahtevam, bo naročnik tako ponudbo izločil iz nadaljnjega ocenjevanja.

Skupno število točk, ki jih lahko prejme ocenjevana ponudba na podlagi merila kakovosti, je **50**.

Vsaka ponudba bo dosegla točke glede na izpolnjevanje spodaj navedenih elementov:

* Sistem za vzdrževanje injektorskega vhoda za hitro menjavo potrošnega materiala brez orodja. **–10 točk**
* Možnost uporabe delilno/nedelilnega injektorskega vhoda z direktnim priklopom sistema za termično desorbcijo ali z avtomatskim injiciranjem tekočih vzorcev. **–10 točk**
* Vgrajen sistem za povratni tok nosilnega plina. **–10 točk**
* Nastavljiva temperature obeh kvadrupolnih masnih analizatorjev do 200oC. **–5 točk**
* Programska oprema za zagotavljanje ponovljivih retencijskih časov. **–5 točk**
* Najmanj en certificiran servisni inženir za celoten sklop opreme: plinski kromatograf, masni spektrometer in termično desorbcijo. **–10 točk**

Pri vsakem elementu, ki se točkuje, je mogoče zbrati vse točke, ki so za ta element predvidene, ali 0 točk. Vmesnega števila točk po elementih naročnik ne bo podeljeval.

* 1. **ZAVAROVANJE DOBRE IZVEDBE POGODBENIH OBVEZNOSTI**

Instrument zavarovanja: **Nepreklicna in brezpogojna bančna garancija oziroma ustrezno kavcijsko zavarovanje pri zavarovalnici**

Višina zavarovanja: 5 % skupnega pogodbenega zneska (z DDV)

Izbrani ponudnik bo moral najkasneje v petnajstih (15) dneh po podpisu pogodbe naročniku predložiti nepreklicno in brezpogojno bančno garancijo ali ustrezno kavcijsko zavarovanje pri zavarovalnici za dobro izvedbo pogodbenih obveznosti.

Če izbrani ponudnik ne predloži zahtevanega finančnega zavarovanja za dobro izvedbo pogodbenih obveznosti ali če predloži drugo vrsto finančnega zavarovanja, kot je zahtevano v tej razpisni dokumentaciji, se šteje, da je ponudnik umaknil oz. spremenil ponudbo v času njene veljavnosti. V kolikor se rok za izpolnitev pogodbenih obveznosti podaljša, bo moral ponudnik podaljšati veljavnost finančnega zavarovanja.

Naročnik bo unovčil finančno zavarovanje za dobro izvedbo pogodbenih obveznosti v primeru:

* če izvajalec dela ne opravi v skladu z zahtevami pogodbe, razpisne dokumentacije in prilogami;
* če naročnik razdre pogodbo zaradi kršitev ali zamude na strani izvajalca;
* če se na zahtevo naročnika, v primernem roku, ki ga določi naročnik, pomanjkljivosti ne odpravijo;
* če izvajalec objavi insolventnost, prisilno poravnavo ali stečaj;
* če izvajalec brez dogovora z naročnikom odstopi od pogodbe in razlogi za to niso na naročnikovi strani;

1. **VSEBINA PONUDBENE DOKUMENTACIJE**

Ponudbeno dokumentacijo sestavljajo spodaj vsi dokumenti, ki so zahtevani v razpisu in morajo po vsebini in obliki ustrezati obrazcem in drugim navodilom iz dokumentacije v zvezi z oddajo javnega naročila, torej mora biti ponudba izdelana v skladu z zahtevami naročnika.

Navedeni dokumenti morajo biti izpolnjeni, kot to zahtevajo navodila obrazca ali to iz njihovega besedila izhaja.

Zaželeno je, da :

* vsebuje vse zahtevane dokumente in obrazce, zložene po vrstnem redu kot so navedeni v tabeli spodaj te dokumentacije v zvezi z oddajo javnega naročila;
* je podpisana in žigosana na mestih, kjer je to zahtevano;
* so popravljene napake označene s parafo osebe, ki podpiše ponudbo;
* vsi obrazci morajo biti izpolnjeni, podpisani in žigosani s strani ponudnika (zakonitega zastopnika ali pooblaščene osebe s priloženim pooblastilom), razen obrazcev, ki jih izpolnijo, podpišejo in žigosajo samo podizvajalci.

Ponudniki morajo izjave predložiti brez dodatnih pogojev, sicer bo izločen.

**Obrazec 1**

**PONUDBA**

**Na osnovi povabila k oddaji ponudbe na javno naročilo nakup raziskovalne opreme** Oprema za olfaktometrično analizo

**dajemo ponudbo kot sledi:**

1. **PONUDBA ŠTEVILKA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |
| --- | --- |
| NAZIV PONUDNIKA: |  |
| NASLOV PONUDNIKA: |  |

Ponudbo dajemo: *(ustrezno označite)*

 samostojno

 z naslednjimi partnerji (navedite samo nazive podjetij): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 z naslednjimi podizvajalci (navedite nazive podjetij): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 z uporabo zmogljivosti naslednjih subjektov (navedite samo nazive podjetij): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **PONUDBENI ZNESEK:**

Izjavljamo, da smo pri izračunu cene opreme ter skupnem ponudbenem znesku upoštevali vse elemente, ki vplivajo na izračun cene.

V skladu s pogoji in zahtevami iz celotne dokumentacije v zvezi z oddajo javnega naročila znaša vrednost naše ponudbe, kot je navedeno v spodnji tabeli.

|  |  |
| --- | --- |
| **PONUDBENI ZNESEK brez DDV** | **EUR** |
| DDV 22 % | EUR |
| **PONUDBENI ZNESEK z DDV** | **EUR** |

1. **ROK DOBAVE:**

Rok za dobavo raziskovalne opreme in izvedbo vseh pogodbenih obveznosti v okviru javnega naročila znaša največ 12 tednov od dneva podpisa pogodbe.

*Ob podpisu pogodbe z izbranim ponudnikom se natančneje določi terminski plan izvedbe dobave opreme, ki jo mora ponudnik dobaviti, instalirati in izvesti izobraževanje na sedežu naročnika.*

1. **GARANCIJSKE ZAHTEVE**

Naročnik zahteva:

Garancija na celotno napravo mora biti vsaj 12 mesecev od dobave in podpisa primopredajnega zapisnika.

Cena tega garancijskega vzdrževanja mora biti zajeta v ponudbeni ceni.

1. **SERVISIRANJE OPREME IN IZOBRAŽEVANJE**

Vzdrževanje aparata v garancijskem roku vključuje:

* nemoteno izvajanje servisa s strani uradnega ali pooblačenega serviserja proizvajalca;
* preventivni letni pregled vključno z delom, potnimi stroški in potrošnim materialom;
* nadgrajevanje programske opreme, vključno z delom in potnimi stroški;
* diagnostiko in popravila v primeru okvar, vključno s stroški dela, potnimi stroški in materialom, med delavniki od 8.00 do 15.00 ure;
* vse transportne in drugi stroške v zvezi z odpravo napake, servisom ter druge stroške ki nastanejo v povezavi s predmetom naročila;

Odzivni čas (čas za pristop k odpravi napake) in čas odprave napake: Za odzivni čas se šteje čas, ko je sporočilo dospelo do izvajalca na telefonsko številko ali e-pošto, navedeno v pogodbi, pod pogojem, da je bilo oddano s strani naročnika ali končnega uporabnika in vsebuje najmanj nujno potrebne podatke za identifikacijo napake.

V primeru manjših okvar pa v roku 2 delovnih dni.

* Izvajalec se je v primeru večjih napak ali odpovedi delovanja dolžan odzvati v roku 15 delovnih dni.
* Rok za vrnitev predmeta javnega naročila s servisa znaša največ 15 delovnih dni.

Rok za odpravo napak znaša največ 5 delovnih dni.

Izvajalec more nuditi on-line ali telefonsko pomoč in podporo uporabnikom med delavniki od 8.00 do 17.00 ure, z odzivnim časom do 8 ur.

Rok zagotavljanja nadomestnih delov: 10 let od dneva podpisa primopredajnega zapisnika.

Izjavljamo **(ponudnik obkroži)**,

* da smo hkrati pooblaščeni servis/serviser inimamo certifikat s strani proizvajalca za servisiranje – vzdrževanje ponujene opreme, kot je zahtevano v razpisu

ali

* prilagamo fotokopijo pogodbe med ponudnikom in pooblaščenim serviserjem, ki imata certifikat s strani proizvajalca za servisiranje – vzdrževanje ponujene opreme, v kolikor ni sam pooblaščen.

Izjavljamo, da bomo zagotovili izobraževanje kadra.

1. **PODATKI O PLAČILU:**

Plačilo se opravi na podlagi izdanega računa. Rok plačila je trideset (30) dni od datuma prejema računa. Izbrani ponudnik (dobavitelj) izstavi račun v elektronski obliki (e-račun) preko spletnega portala UJP net. Kot uradni prejem računa se šteje datum vnosa računa v sistem UJP net.

1. **VELJAVNOST PONUDBE**

Ponudba je veljavna najmanj 120 dni šteto od roka, za oddajo ponudb. Z oddajo ponudbe ponudnik sprejema rok veljavnosti ponudbe.

1. **IZJAVA PONUDNIKA**

Zavezujemo se, da bomo vse storitve izvršili skladno z zahtevami naročnika, ki izhajajo iz dokumentacije v zvezi z oddajo javnega naročila.

Strinjamo se, da naročnik ni zavezan sprejeti nobene od ponudb, ki jih je prejel, ter da nam v primeru odstopa naročnika od oddaje javnega naročila ne bodo povrnjeni nobeni stroški v zvezi z izdelavo ponudbe.

|  |  |  |
| --- | --- | --- |
| Kraj in datum: | Žig: | Ime in priimek ter podpis odgovorne osebe |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

***NAVODILO****: Podpisan in izpolnjen Obrazec 1 ponudnik v informacijskem sistemu e-JN »naloži« v .pdf datoteki v razdelek »Predračun«. Ta obrazec bo razkrit na javnem odpiranju ponudb.*

**Obrazec 2**

**PODATKI O GOSPODARSKEM SUBJEKTU**

**Javno naročilo:Nakup raziskovalne opreme** Oprema za olfaktometrično analizo

|  |  |
| --- | --- |
| NAZIV IN NASLOV PONUDNIKA |  |
| ZAKONITI ZASTOPNIK ZA PODPIS PONUDBE IN POGODBE\* |  |
| KONTAKTNA OSEBA,  TELEFON IN E-POŠTA |  |
| MATIČNA ŠTEVILKA  ID ŠTEVILKA ZA DDV |  |
| ŠTEVILKE TRANSAKCIJSKIH RAČUNOV Z NAVEDBO BANK |  |
| ELEKTRONSKI NASLOV ZA VROČITEV ODLOČITVE PO 90. ČLENU ZJN-3 PREKO  PORTALA JAVNIH NAROČIL |  |
| RAZVRSTITEV DRUŽBE PO ZGD  (mikro, majhna, srednja ali velika družba) |  |
| ČLANI UPRAVNEGA  IN VODSTVENEGA ORGANA\*\*  (zakoniti zastopniki, člani uprave |  |
| ČLANI NADZORNEGA ORGANA\*\*  (če ga gospodarski subjekt ima) |  |
| POOBLAŠČENCI ZA ZASTOPANJE IN ODLOČANJE\*\*  (npr. prokuristi) |  |
| POOBLAŠČENA OSEBA ZA VROČANJE  (ime in priimek, naslov in kraj v Republiki Sloveniji - izpolni ponudnik, ki nima sedeža v Republiki Sloveniji) |  |

*\*V primeru, da ponudbo podpiše pooblaščena oseba, ki ni zakoniti zastopnik ponudnika, mora biti ponudbi priloženo pooblastilo zakonitega zastopnika osebi, ki je pooblaščena za podpis ponudbe.*

*\*\*Za navedene osebe je potrebno predložiti pooblastila za preverjanje podatkov v kazenski evidenci.*

|  |  |  |
| --- | --- | --- |
| Kraj in datum: | Žig: | Ime in priimek ter podpis odgovorne osebe |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

***NAVODILO****: Obrazec izpolni samostojni ponudnik in v primeru skupne ponudbe vsi ponudniki – partnerji v skupni ponudbi.*

**Obrazec 3**

**IZJAVA O IZPOLNJEVANJU POGOJEV ZA SODELOVANJE**

**V zvezi z javnim naročilom Nakup raziskovalne opreme »**Oprema za olfaktometrično analizo«

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(naziv gospodarskega subjekta)*

**s polno odgovornostjo izjavljamo**, da:

* se v celoti strinjamo in sprejemamo pogoje naročnika, navedene v tej dokumentaciji v zvezi z oddajo javnega naročila, da po njih dajemo svojo ponudbo za izvedbo razpisanih storitev ter da pod navedenimi pogoji pristopamo k izvedbi predmeta javnega naročila;
* vse kopije dokumentov, ki so priložene ponudbi, ustrezajo originalom;
* ne bomo imeli do naročnika predmetnega javnega naročila nobenega odškodninskega zahtevka, če ne bomo izbrani kot najugodnejši ponudnik, oziroma da v primeru ustavitve postopka, zavrnitve vseh ponudb ali odstopa od izvedbe javnega naročila ne bomo zahtevali povrnitve nobenih stroškov, ki smo jih imeli s pripravo ponudbene dokumentacije;
* vse navedbe iz ponudbe ustrezajo dejanskemu stanju - ponudnik naročniku dajemo pooblastilo, da jih preveri pri pristojnih organih, za kar bomo na naročnikovo zahtevo predložili ustrezna pooblastila, če jih bo ta zahteval;
* v celoti sprejemamo pogoje javnega naročila in vse pogoje, navedene v tej dokumentaciji v zvezi z oddajo javnega naročila, pod katerimi dajemo svojo ponudbo, ter soglašamo, da bodo ti pogoji v celoti sestavni del pogodbe;
* smo pri pripravi ponudbe in bomo pri izvajanju pogodbe spoštovali obveznosti, ki izhajajo iz predpisov o varstvu pri delu, zaposlovanju in delovnih pogojih, veljavnih v Republiki Sloveniji;
* smo zanesljiv ponudnik, sposoben upravljanja, z izkušnjami, ugledom in zaposlenimi, ki so sposobni izvesti razpisane storitve, ter da razpolagamo z zadostnimi tehničnimi in kadrovskimi zmogljivostmi za izvedbo javnega naročila;
* bomo vse zahtevane storitve izvajali strokovno in kvalitetno po pravilih stroke v skladu z veljavnimi predpisi (zakoni, pravilniki, standardi, tehničnimi soglasji), tehničnimi navodili, priporočili in normativi ter okoljevarstvenimi predpisi;
* bomo javno naročilo izvajali s strokovno usposobljenimi delavci oziroma kadrom;
* bomo v primeru zamenjave priglašenih podizvajalcev ali priglašenih kadrov pred njihovo menjavo pridobili pisno soglasje naročnika;
* bomo v primeru uvedbe novih podizvajalcev, ki niso priglašeni v ponudbi, predhodno pridobili pisno soglasje naročnika;
* bodo vsi novi podizvajalci, ki niso navedeni v ponudbi, izpolnjevali vse naročnikove pogoje, ki jih morajo izpolnjevati podizvajalci;
* bodo vsi novi podizvajalci, ki bodo zamenjali priglašene podizvajalce, na katere kapacitete se je ponudnik skliceval pri oddaji ponudbe, zagotavljali najmanj kapacitete v enakem obsegu oziroma najmanj v obsegu, ki bi zadoščal za priznanje sposobnosti, če bi bili ti podizvajalci navedeni v sami ponudbi namesto podizvajalcev, ki jih zamenjujejo;
* bodo vsi zamenjani kadri ob morebitni menjavi izpolnjevali kadrovske pogoje, ki jih je določil naročnik v dokumentaciji v zvezi z oddajo javnega naročila;
* bomo predložili zahtevana zavarovanja posla;
* smo ob izdelavi ponudbe pregledali vso razpoložljivo dokumentacijo v zvezi z oddajo javnega naročila;
* smo v celoti seznanjeni z vso relevantno zakonodajo, ki se upošteva pri oddaji tega javnega naročila;
* smo v celoti seznanjeni z obsegom in zahtevnostjo javnega naročila;
* bomo vse prevzete obveznosti izpolnili v predpisani količini, kvaliteti in rokih, kot to izhaja iz dokumentacije v zvezi z oddajo tega javnega naročila;
* smo pri sestavi ponudbe upoštevali obveznosti do svojih morebitnih podizvajalcev;
* za nas ne obstaja absolutna prepoved poslovanja z naročnikom, kot izhaja iz 35. člena ZIntPK;
* so navedeni podatki v ponudbi in prilogah resnični in verodostojni.

S podpisom te izjave izjavljamo, da izpolnjujemo vse pogoje iz te dokumentacije, četudi niso izrecno navedeni v tej izjavi, izhajajo pa iz ostale razpisne dokumentacije.za katere je navedeno, da se izpolnjevanje izkazuje s podpisom te izjave!

|  |  |  |
| --- | --- | --- |
| Kraj in datum: | Žig: | Ime in priimek ter podpis odgovorne osebe |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

***NAVODILO****: Obrazec se po potrebi ustrezno razmnoži. Izjavo izpolni in podpiše ponudnik, vsi posamezni člani skupine ponudnikov (partnerji) v primeru skupne ponudbe, vsi podizvajalci v primeru, ko ponudnik nastopa s podizvajalci, in vsi subjekti, katerih zmogljivosti uporablja ponudnik.*

**Obrazec 4**

**IZJAVA O LASTNIŠKIH DELEŽIH**

**V zvezi z javnim naročilom Nakup raziskovalne opreme »**Oprema za olfaktometrično analizo«

posredujemo na osnovi šestega odstavka 14. člena ZIntPK podatke o udeležbi fizičnih in pravnih oseb v lastništvu ponudnika, vključno z udeležbo tihih družbenikov, ter gospodarskih subjektih, za katere se glede na določbe zakona, ki ureja gospodarske družbe šteje, da so povezane družbe s ponudnikom.

**Podatki o pravni osebi (ponudniku)**:

|  |  |
| --- | --- |
| **Polno ime podjetja:** |  |
| **Sedež podjetja:** |  |
| **Občina sedeža podjetja:** |  |
| **Številka vpisa v sodni register (številka vložka):** |  |
| **Matična številka podjetja:** |  |
| **ID številka za DDV:** |  |

**IZJAVLJAMO**, da so pri lastništvu zgoraj navedenega ponudnika udeležene naslednje pravne osebe, vključno z udeležbo tihih družbenikov:

|  |  |  |
| --- | --- | --- |
| Naziv podjetja | Sedež | Delež lastništva v % |
|  |  |  |
|  |  |  |
|  |  |  |
|  |  |  |

**IZJAVLJAMO**, da so pri lastništvu zgoraj navedenega ponudnika udeležene naslednje fizične osebe, vključno z udeležbo tihih družbenikov:

|  |  |  |
| --- | --- | --- |
| Ime in priimek | Naslov stalnega bivališča | Delež lastništva v % |
|  |  |  |
|  |  |  |
|  |  |  |
|  |  |  |

**IZJAVLJAMO**, da so skladno z določbami zakona, ki ureja gospodarske družbe, povezane družbe z zgoraj navedenim ponudnikom, naslednji gospodarski subjekti:

|  |  |  |
| --- | --- | --- |
| Naziv podjetja | Sedež | Delež lastništva v % |
|  |  |  |
|  |  |  |
|  |  |  |
|  |  |  |

S podpisom te izjave jamčimo, da v celotni lastniški strukturi ni udeleženih drugih fizičnih ter pravnih oseb in tihih družbenikov, ter gospodarskih subjektov, za katere se glede na določbe zakona, ki ureja gospodarske družbe, šteje, da so povezane družbe.

S podpisom te izjave jamčimo za točnost in resničnost podatkov ter se zavedamo, da je pogodba v primeru lažne izjave ali neresničnih podatkov o dejstvih v izjavi nična. Zavežemo se, da bomo naročnika obvestili o vsaki spremembi posredovanih podatkov.

**Vse izjave podajamo pod kazensko in materialno odgovornostjo.**

|  |  |  |
| --- | --- | --- |
| Kraj in datum: | Žig: | Ime in priimek ter podpis odgovorne osebe |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

***NAVODILO****: Izjavo izpolni in podpiše ponudnik, kot tudi vsi posamezni člani skupine ponudnikov (partnerji) v primeru skupne ponudbe, vsi podizvajalci (če ponudnik izvaja javno naročilo s podizvajalci) ter vsi gospodarski subjekti, katerih zmogljivosti uporablja ponudnik. V primeru več podatkov, se predloži nov obrazec z navedenimi preostalimi podatki.*

***OPOMBA****: V skladu z odgovorom Komisije za preprečevanje korupcije na vprašanje št. 214 z dne 23.2.2012 v zadevi pod št. 0672-1/2012-39 (objavljeno na spletni strani https://www.kpk-rs.si/sl/pogosta-vprasanja, lahko ponudnik v primeru, ko je ponudnik ali katera od družb v njegovi lastniški strukturi delniška družba, navede le tiste delničarje ponudnika, ki so posredno ali neposredno imetniki več kakor 5 % delnic oziroma so udeleženi z več kakor 5 % deležem pri ustanoviteljskih pravicah, upravljanju ali kapitalu delniške družbe.*

**Obrazec 5**

**IZJAVA O NEPOVEZANOSTI**

**V zvezi z javnim naročilom Nakup raziskovalne opreme »**Oprema za olfaktometrično analizo«

podpisani \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(navedba imena in priimka odgovorne osebe ponudnika/partnerja)*

**izjavljam, da poslovni subjekt**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(navedba poslovnega subjekta naj vsebuje naziv (firma) poslovnega subjekta kot izhaja iz uradnih evidenc, matično številko in ID številko za DDV)*

ni povezan s funkcionarji, ki v naročniku Fakulteti za kemijo in kemijsko tehnologijo, Univerze v Ljubljani, Večna pot 113, 1000 Ljubljana, opravljajo funkcijo in po mojem vedenju tudi ne z njihovimi družinskimi člani, na način določen v prvem odstavku 35. člena Zakona o integriteti in preprečevanju korupcije (ZIntPK; Uradni list RS, št. [69/11](http://www.uradni-list.si/1/objava.jsp?sop=2011-01-3056), [158/20](http://www.uradni-list.si/1/objava.jsp?sop=2020-01-2765) in [3/22](http://www.uradni-list.si/1/objava.jsp?sop=2022-01-0014) – ZDeb).

|  |  |  |
| --- | --- | --- |
| Kraj in datum: | Žig: | Ime in priimek ter podpis odgovorne osebe |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

***NAVODILO****: Izjavo izpolni in podpišejo zakoniti zastopniki in pooblaščenci za odločanje ponudnika, posameznega člana skupine ponudnikov (partnerja) v primeru skupne ponudbe, podizvajalca (če ponudnik izvaja javno naročilo s podizvajalci) ter gospodarskega subjekta, katerega zmogljivosti uporablja ponudnik.*

***OPOMBA****: Besedilo prvega odstavka 35. člena ZIntPK se glasi:*

*»(1) Organ ali organizacija javnega sektorja, ki je zavezan postopek javnega naročanja voditi skladno s predpisi, ki urejajo javno naročanje, ali izvaja postopek podeljevanja koncesij ali drugih oblik javno-zasebnega partnerstva, ne sme naročati blaga, storitev ali gradenj, sklepati javno-zasebnih partnerstev ali podeliti posebnih ali izključnih pravic subjektom, v katerih je funkcionar, ki pri tem organu ali organizaciji opravlja funkcijo, ali njegov družinski član:*

*-udeležen kot poslovodja, član poslovodstva ali zakoniti zastopnik ali*

*-neposredno ali prek drugih pravnih oseb v več kot pet odstotnem deležu udeležen pri ustanoviteljskih pravicah, upravljanju ali kapitalu«.*

**GARANCIJA ZA DOBRO IZVEDBO POGODBENIH OBVEZNOSTI** številka \_\_\_\_\_\_\_\_\_\_\_\_\_\_\_\_\_\_\_\_

*Glava s podatki o garantu (zavarovalnici/banki) ali SWIFT ključ*

Za: **NAKUP OPREME:** Raziskovalna oprema »In situ ATR IR spektrometer s potopno sondo«

Datum:       *(vpiše se datum izdaje)*

**VRSTA ZAVAROVANJA:**       *(vpiše se vrsta zavarovanja: kavcijsko zavarovanje/bančna garancija)*

**ŠTEVILKA:**       *(vpiše se številka zavarovanja)*

**GARANT:**       *(vpiše se ime in naslov zavarovalnice/banke v kraju izdaje)*

**NAROČNIK:**       *(vpiše se ime in naslov naročnika zavarovanja, tj. v postopku javnega naročanja izbranega ponudnika)*

**UPRAVIČENEC:** ……………………………………………………. *(vpiše se naročnika Univerza v Ljubljani, Fakulteta za kemijo in kemijsko tehnologijo)*

**OSNOVNI POSEL:** obveznost naročnika zavarovanja iz pogodbe št.       z dne       *(vpiše se številko in datum pogodbe o izvedbi javnega naročila, sklenjene na podlagi postopka z oznako XXXXXX)* za      *(vpiše se predmet javnega naročila)*

**ZNESEK V EUR:** 5 % sprejetega pogodbenega zneska v EUR z DDV, kar znaša      *(vpiše se najvišji znesek s številko in besedo, ki odpade na občino ter valuta)* plačljiv v petih poslovalnih dneh od prejema zahteve v skladu z 20. členom EPGP iz leta 2010

**LISTINE, KI JIH JE POLEG IZJAVE TREBA PRILOŽITI ZAHTEVI ZA PLAČILO IN SE IZRECNO ZAHTEVAJO V SPODNJEM BESEDILU:**       *(nobena)*

**JEZIK V ZAHTEVANIH LISTINAH:** slovenski

**OBLIKA PREDLOŽITVE:** v papirni obliki s priporočeno pošto ali katerokoli obliko hitre pošte ali v elektronski obliki po SWIFT sistemu na naslov       *(navede se SWIFT naslova garanta)*

**KRAJ PREDLOŽITVE:** katerikoli podružnica garanta na območju Republike Slovenije.

**DATUM VELJAVNOSTI:** …………………………………… *(vpiše se datum zapadlosti zavarovanja)*

**STRANKA, KI JE DOLŽNA PLAČATI STROŠKE:**       *(vpiše se ime naročnika zavarovanja, tj. v postopku javnega naročanja izbranega ponudnika)*

Kot garant se s tem zavarovanjem nepreklicno zavezujemo, da bomo na prvi pisni poziv in ne glede na kakršnikoli ugovor naročnika zavarovanja upravičencu izplačali katerikoli znesek do višine zneska zavarovanja, ko upravičenec predloži ustrezno zahtevo za plačilo v zgoraj navedeni obliki predložitve, podpisano s strani pooblaščenega(-ih) podpisnika(ov), ter v vsakem primeru skupaj z izjavo upravičenca, ki je bodisi vključena v samo besedilo zahteve za plačilo bodisi na ločeni podpisani listini, ki je priložena zahtevi za plačilo ali se nanjo sklicuje, in v kateri je navedeno, da naročnik zavarovanja ni izpolnil svojih obveznosti iz osnovnega posla.

Izjava iz odstavka (a) in (b) 15. člena EPGP ni potrebna.

Katerokoli zahtevo za plačilo po tem zavarovanju moramo prejeti na datum veljavnosti zavarovanja ali pred njim v zgoraj navedenem kraju predložitve.

Morebitne spore v zvezi s tem zavarovanjem rešuje stvarno pristojno sodišče po sedežu naročnika po slovenskem pravu.

Za to zavarovanje veljajo Enotna pravila za garancije na poziv (EPGP) revizija iz leta 2010, izdana pri MTZ pod št. 758

**Obrazec 6**

**IZJAVA O IZPOLNJEVANJU TEHNIČNIH ZAHTEV**

**V zvezi z javnim naročilom Nakup raziskovalne opreme »**Oprema za olfaktometrično analizo«

**ponudnik** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(naziv ponudnika in polni naslov)*

**IZJAVLJAMO**

naročniku, da smo v celoti sposobni zagotoviti vse tehnične zahteve razpisane opreme, navedene v poglavju 3*. Tehnične specifikacije,*  ter bomo zagotovili strokovno, kvalitetno in pravočasno izvedbo vseh storitev vezanih na dobavo, instalacijo raziskovalne opreme **»**Oprema za olfaktometrično analizo« in izvedbo šolanja**,** v skladu z vsemi veljavnimi predpisi, ki urejajo področje predmeta javnega naročila, in v skladu z zahtevami naročnika iz dokumentacije v zvezi z oddajo javnega naročila ter našo ponudbo, dano v postopku oddaje javnega naročila.

**Zagotovili bomo**

* Dobavo opreme in vzpostavitev delovanja sistema, ki je predmet javnega naročila in šolanje uporabnikov (pogoj za podpis primopredajnega zapisnika):
* Ponudnik bo opremo dostavil v laboratorij naročnika in vzpostaviti njegovo delovanje, tako da je omogočena rutinska uporaba, skladno z zahtevanimi specifikacijami.

Naročniku zagotavljamo:

* garancijo na celotno napravo vsaj 12 mesecev od dobave;

Zagotavljamo dobavni rok največ 12 tednov po podpisu pogodbe.

Zagotavljamo servis, kot je zahtevan.

Prilagamo prospekti material, certifikate in drugo dokumentacijo, iz katerih je razvidno, da oprema, ki jo ponujamo v celoti izpolnjuje zahteve naročnika iz razpisa in je nova.

Zavedamo se, da neizpolnjevnaje naročnikovih tehničnih zahtev, pomeni izločitveni razlog.

|  |  |  |
| --- | --- | --- |
| Kraj in datum: | Žig: | Ime in priimek ter podpis odgovorne osebe |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Obrazec 7**

**UDELEŽBA PODIZVAJALCA**

**Pri izvedbi javnega naročila nakup raziskovalne opreme »**Oprema za olfaktometrično analizo«

sodeluje naslednji podizvajalec:

|  |  |  |
| --- | --- | --- |
| Naziv podizvajalca: |  | |
| Polni naslov: |  | |
| V skladu s 94. členom ZJN-3 kot podizvajalec zahtevamo neposredno plačilo s strani naročnika | *obkrožite/označite* | |
| DA | NE |
| Matična številka podizvajalca: |  | |
| Davčna številka podizvajalca: |  | |
| Transakcijski račun podizvajalca: |  | |
| Elektronski naslov podizvajalca: |  | |
| Vsi zakoniti zastopniki podizvajalca: |  | |
| Opis dela javnega naročila, ki se oddaja v podizvajanje (vrsta: storitev/blago, opis del): |  | |
| Količina/delež (%) javnega naročila, ki se oddaja v podizvajanje: |  | |
| Vrednost del v EUR brez DDV, ki se oddaja v podizvajanje: |  | |
| Kraj izvedbe: |  | |
| Rok izvedbe: |  | |

Izjavljamo, da bomo ob morebitni zamenjavi podizvajalca ali uvedbi novega podizvajalca, ki ni priglašen v ponudbeni dokumentaciji, predhodno pridobili pisno soglasje naročnika. Seznanjeni smo z dejstvom, da ima naročnik, če ponudnik ne bo priglasil vseh podizvajalcev, iz tega razloga pravico krivdno odpovedati sklenjeno pogodbo.

|  |  |  |
| --- | --- | --- |
| Kraj in datum:  *(za podizvajalca)* | Žig: | Ime in priimek ter podpis odgovorne osebe |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |  |  |
| --- | --- | --- |
| Kraj in datum:  *(za ponudnika)* | Žig: | Ime in priimek ter podpis odgovorne osebe |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

***NAVODILO****: V primeru, da ponudnik nastopa z več podizvajalci, se obrazec ustrezno razmnoži.*

**Obrazec 8**

**SOGLASJE PODIZVAJALCA**

Pri izvedbi javnega naročila **Nakup raziskovalne opreme »**Oprema za olfaktometrično analizo«

sodeluje naslednji podizvajalec:

podizvajalec \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(naziv podizvajalca in polni naslov)*

**SOGLAŠAMO,**

da naročnik naše terjatve do izvajalca (ponudnika, pri katerem bomo sodelovali kot podizvajalec), v zvezi z izvedbo zgoraj navedenega predmetnega javnega naročila plačuje neposredno na naš transakcijski račun, in sicer na podlagi izstavljenih računov, ki jih bo predhodno potrdil dobavitelj in bodo priloga računu, ki jo bo naročniku izstavil dobavitelj.

|  |  |  |
| --- | --- | --- |
| Kraj in datum: | Žig: | Ime in priimek ter podpis odgovorne osebe |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

***NAVODILO****: V primeru, da ponudnik nastopa z več podizvajalci, se obrazec ustrezno razmnoži.*

***OPOMBA****: Podizvajalec izpolni in podpiše to prilogo, v kolikor zahteva neposredna plačila. V nasprotnem primeru priloge ne izpolni in je ne prilaga ponudbeni dokumentaciji.*

**Obrazec 9**

**PROTIKORUPCIJSKA IZJAVA**

**Ponudnik (partner, podizvajalec):**

na javnem razpisu nakup raziskovalne opreme **»**Oprema za olfaktometrično analizo«

Vsak ponudnikov poskus, da vpliva na naročnikovo obravnavo ponudb ali odločitev o izbiri, bo imel za posledico zavrnitev njegove ponudbe. Enako velja za poizkuse vplivanja na delo in odločitve strokovne komisije. V času razpisa naročnik in ponudnik ne smeta pričenjati in izvajati dejanj, ki bi v naprej določila izbor določene ponudbe.

V času od izbire ponudbe do pričetka veljavnosti pogodbe, ponudnik ne sme pričenjati dejanj, ki bi lahko povzročila, da pogodba ne bi pričela veljati ali ne bi bila izpolnjena. V primeru ustavitve postopka nobena stran ne sme pričenjati in izvajati postopkov, ki bi otežili razveljavitev ali spremembo odločitve o izbiri izvajalca ali bi vplivali na nepristranskost revizijske komisije.

V kolikor bo ponudnik v ponudbi prijavil sodelovanje podizvajalcev in bo vrednost del, ki jih bo podizvajalec izvedel v tem naročilu višji od 10.000 EUR brez DDV, mora navedene podatke v navedenem roku posredovali tudi za podizvajalce. Izbrani ponudnik bo moral podatke iz prejšnjega odstavka posredovati naročniku v roku osmih dni od prejema poziva. Naročnik bo pri oddaji javnega naročila ravnal v skladu s 35. členom Zakona o integriteti in preprečevanju korupcije.

|  |  |  |
| --- | --- | --- |
| Kraj in datum: | Žig: |  |
|  |  | (podpis zakonitega zastopnika) |

**Obrazec 10**

**ESPD obrazec**

**Obrazec 11**

**VZOREC POGODBE**

Pogodbeni stranki

**UNIVERZA V LJUBLJANI, FAKULTETA ZA KEMIJO IN KEMIJSKO TEHNOLOGIJO**

**Večna pot 113, 1000 Ljubljana**

zakoniti zastopnik: Prof. dr. Andreja Žgajnar Gotvajn, dekanja

matična številka: 1626990000

ID številka za DDV: SI 65565754

(v nadaljevanju besedila: **naročnik**)

in

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

zakoniti zastopnik: \_\_\_\_\_\_\_\_\_\_\_\_\_\_\_\_\_\_\_\_\_

matična številka: \_\_\_\_\_\_\_\_\_\_\_\_\_\_\_\_\_\_\_\_\_

ID številka za DDV: \_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju besedila: **dobavitelj**)

***(opomba: vnese se podatke izbranega ponudnika)***

sklepata naslednjo

**P O G O D B O**

**za nakup raziskovalne opreme »**Oprema za olfaktometrično analizo«

**UVODNE DOLOČBE**

1. **člen**

Pogodbeni stranki uvodoma ugotavljata, da:

je naročnik Univerza v Ljubljani, Fakulteta za kemijo in kemijsko tehnologijo, Večna pot 113, 1000 Ljubljana (v nadaljevanju besedila: naročnik), izvedla naročilo po odprtem postopku , v skladu s 40. členom Zakona o javnem naročanju (Uradni list RS, št. 91/15, 14/18, 69/19 – odl. US, 49/20 – ZIUZEOP, 152/20 – ZZUOOP, 175/20 – ZIUOPDVE, 203/20 – ZIUPOPDVE, 112/21 – ZNUPZ, 121/21, 206/21 – ZDUPŠOP, 10/22, 74/22-odl. US in [100/22](http://www.uradni-list.si/1/objava.jsp?sop=2022-01-2511) – ZNUZSZS; v nadaljevanju besedila: ZJN-3), ki je bil objavljen na portalu javnih naročil dne \_\_\_\_\_, pod številko objave \_\_\_\_\_, ter v Uradnem listu EU, pod številko \_\_\_\_\_, z namenom sklenitve pogodbe dobava in instalacijo raziskovalne opreme **»**Oprema za olfaktometrično analizo«

Nakup raziskovalne opreme, ki je predmet javnega razpisa, bo sofinancira Javna Agencija za znanstvenoraziskovalno in inovacijsko dejavnost Republike Slovenije na podlagi Sklepa o izboru prijav za sofinanciranje nakupov v raziskovalne opreme, št. 6316-4/2023-41, z dne 20.11.2023; (Paket 22)

je bil dobavitelj izbran na podlagi ekonomsko najugodnejše ponudbe in na podlagi pogojev, opredeljenih v dokumentaciji v zvezi z oddajo javnega naročila, v predmetnem javnem naročilu iz prve alineje tega člena.

1. **člen**

S to pogodbo se pogodbeni stranki dogovorita o pogojih izvajanja te pogodbe.

**PREDMET POGODBE**

1. **člen**

Predmet te pogodbe je nakup in dobava raziskovalne opreme **»**Oprema za olfaktometrično analizo«s pripadajočo strojno in programsko opremo (v nadaljevanju besedila: oprema),kot izhaja iz tehničnih specifikacij, instalacija opreme na sedežu naročnika, vzdrževanje ter šolanje zaposlenih pri naročniku.

Garancijski rok za celotno napravo je 12 mesecev od dobave. Izvajalec se zaveže predmet javnega razpisa dobaviti v roku največ 12 tednov po podpisu pogodbe.

Predmet te pogodbe so tudi ostale storitve, vse v skladu s poglavjem *Tehnične specifikacije* dokumentacije v zvezi z oddajo predmetnega javnega naročila ki zajema:

* dobavo in instalacija opreme na sedežu naročnika,
* predajo dokumentacije za uporabo izročene opreme;
* šolanje naročnikovega strokovnega kadra za delo z opremo;
* brezplačno vzdrževanje v garancijskem roku
* pomoč na daljavo;
* servis opreme
* morebitne ostale stroške, ki bi se izkazali z delovanjem opreme, pa niso zajeti v razpisu, ponudnik pa tudi naročnika pred oddajo ponudbe ni opozoril, da so na delovanje opreme vezani tudi drugi stroški, čeprav bi kot dober gospodarstvenik vedel in mogel vedeti, da bodo nastali ti stroški.

Dobavitelj v navedenem obdobju nosi vse stroške v zvezi z vzdrževanjem sistema.

Dobavitelj jamči, da:

* bo pogodbene obveznosti izvedel brezhibno in v skladu z razpisno dokumentacijo naročnika in svojo ponudbeno dokumentacijo,
* predmet pogodbe ustreza vsem tehničnim opisom, karakteristikam in specifikacijam, ki so bile dane v okviru razpisne dokumentacije naročnika in ponudbene dokumentacije dobavitelja, je vsa dobavljena oprema nova, originalna, avtentična in avtorizirana, da nima nobenih stvarnih napak in da zagotavlja njeno brezhibno delovanje,
* bo v času garancijskega roka zagotavljal brezplačno popravilo, podporo in preskrbo z rezervnimi deli,
* bo ob dobavi in namestitvi opreme uporabniku izročil vso dokumentacijo, ki se bo nanašala na dobavljeno opremo v skladu s pogodbo,
* bo opremo namestil in preizkusil na naslovu uporabnika,
* bo vsaj 10 let let od dneva zadnje dobave opreme zagotavljal nadomestne dele,
* bo zagotovil odpravo napake v roku, kot je določeno v razpisu,
* bo uporabniku brezplačno svetoval glede vzdrževanja in posodabljanja opreme,
* bo zagotavljal ustrezno število primerno usposobljenih kadrov za poslovanje z uporabnikom, kar se tiče servisiranja in vseh pogojev nemotenega poslovanja tako s strani uporabnika kot dobavitelja,

Predmet pogodbe je tudi obveznost prodajalca, da priskrbi primerno embalažo in transport na sedež naročnika ter da na svoje stroške ščiti in zavaruje pogodbeno blago pred vremenskimi, tehničnimi, termičnimi, transportnimi in vsakovrstnimi drugimi škodljivimi vplivi in poškodbami in da odgovarja za varno delo do končne zapisniške primopredaje, za splošno varnost pa do poteka garancijskih rokov.

**VELJAVNOST POGODBE**

1. **člen**

Pogodba prične veljati s podpisom obeh pogodbenih strank. Pogodba velja do izpolnitve vseh pogodbenih obveznosti..

Predčasno razdrtje pogodbe je možno zaradi neizpolnjevnja pogodbenih obveznosti.

Odpovedni rok prične teči z dnem unovčitve finančnega zavarovanja oz. v primeru, da se naročnik ne odloči za unovčitev finančnega zavarovanja ali le to iz kateregakoli razloga ni unovčljivo, bo naročnik izvajalca pisno obvestil o prenehanju pogodbe.

**SESTAVNI DELI POGODBE**

1. **člen**

Sestavni deli pogodbe so naslednji dokumenti:

* *celotna dokumentacija v zvezi z oddajo predmetnega javnega naročila* iz 1. člena te pogodbe, na podlagi katere je dobavitelj kot ponudnik oddal ponudbo, katere sestavni del so tudi navodila ponudnikom za oddajo ponudbe, pogoji za priznanje sposobnosti, tehnične specifikacije in zahteve naročnika ter ostala relevantna dokumentacija;
* *ponudba dobavitelja* številka \_\_\_\_\_ z dne \_\_\_\_\_, z vsemi prilogami (v nadaljevanju besedila: ponudba dobavitelja).

V primeru, če si vsebina zgoraj navedenih dokumentov nasprotuje in če volja pogodbenih strank ni jasno izražena, za razlago volje strank najprej veljajo določila te pogodbe, potem pa dokumenti v vrstnem redu, kot si sledijo v prvem odstavku tega člena.

**POGODBENI ZNESEK**

1. **člen**

Skupna vrednost blaga in izvedene storitve, kot izhaja iz tehničnih specifikacij po tem javnem razpisu blaga znaša:

|  |  |
| --- | --- |
| **PONUDBENI ZNESEK BREZ DDV** | **EUR** |
| DDV 22 % | EUR |
| **PONUDBENI ZNESEK z DDV** | **EUR** |

|  |  |  |
| --- | --- | --- |
| Lokacija dobave | **UNIVERZA V LJUBLJANI, FAKULTETA ZA KEMIJO IN KEMIJSKO TEHNOLOGIJO**  **Večna pot 113, 1000 Ljubljana** | |
| Način realizacije | Izvedba | Sprememba cen |
| Ponudnik se zavezuje dobaviti blago in izvajati vse storitve na način in v obsegu, kot sta opredeljena v obrazcu Tehnične specifikacije in zahteve naročnika in v tej pogodbi. | Cene so nespremenljive ves čas trajanja pogodbe |
| Plačilni rok | 30 dni po prejemu pravilno izstavljenega računa | |
| Odzivni čas (čas za pristop k odpravi napake) in čas odprave napake | Odzivni čas (čas za pristop k odpravi napake) in čas odprave napake:  Za odzivni čas se šteje čas, ko je sporočilo dospelo do izvajalca na telefonsko številko ali e-pošto, navedeno v pogodbi, pod pogojem, da je bilo oddano s strani naročnika ali končnega uporabnika in vsebuje najmanj nujno potrebne podatke za identifikacijo napake.  - Izvajalec se je v primeru okvare analitskega sistema dolžan odzvati v roku 48 ur.  V primeru manjših okvar pa v roku 2 delovnih dni.  - Izvajalec se je v primeru večjih napak ali odpovedi delovanja dolžan odzvati v roku 15 delovnih dni.  - Rok za vrnitev predmeta javnega naročila s servisa znaša največ 15 delovnih dni  - Rok za odpravo napak znaša največ 5 delovnih dni.  Izvajalec more nuditi on-line ali telefonsko pomoč in podporo uporabnikom med delavniki od 8.00 do 15.00 ure, z odzivnim časom do 8 ur. | |
| Rok zagotavljanja nadomestnih delov | Rok zagotavljanja nadomestnih delov: 10 let od dneva podpisa primopredajnega zapisnika. | |

Pogodbena cena je fiksna, vključuje vse elemente cene, takse, carino, montažo, izobraževanje in vse druge stroške za izpolnitev pogodbe, ter je ni možno povečati. Pogodbena cena vsebuje tudi vse morebitne podražitve do izteka pogodbenega roka za dokončanje oziroma izročitev predmeta pogodbe s primopredajo.

**NAČIN OBRAČUNA IN PLAČILO**

1. **člen**

Uporabnik in plačnik bo skupno pogodbeno vrednost blaga, ki je predmet te pogodbe, poravnal na transakcijski račun dobavitelja št.      , odprt pri       (v primeru tujega dobavitelja: naziv računa:      , naziv banke:      , naslov banke:      , številka banke:      , številka računa:      , SWIFT koda: ,       tranzitna številka:       - če obstaja), najkasneje v roku 30 (trideset) dni od dneva prejema pravilno izstavljenega e-računa (v primeru tujega dobavitelja: računa), ki ga bo dobavitelj izstavil po opravljenem prevzemu.

Osnova za izstavitev e-računa je prevzemni zapisnik, podpisan s strani dobavitelja in uporabnika.

E-računu (v primeru tujega dobavitelja: računu) mora biti priložen prevzemni zapisnik. Naročnik mora račun potrditi ali zavrniti v roku 8 (osmih) dni od prejema.

V primeru reklamacije se plačilo zadrži do odprave vzrokov reklamacije, brez zaračunavanja zakonskih zamudnih obresti.

V kolikor uporabnik in plačnik računa ne bo plačal v dogovorjenem roku, ima dobavitelj pravico obračunati zamudne obresti skladno z zakonom.

**ROK DOBAVE, PREVZEM IN REKLAMACIJE**

1. **člen**

Rok za dobavo raziskovalne opreme in izvedbo vseh pogodbenih obveznosti v okviru javnega naročila znaša največ 12 tednov od dneva podpisa pogodbe.

S to pogodbo dobavitelj proda ter izroči naročniku v last in posest, naročnik pa kupi blago, ki je predmet pogodbe.

Ob dobavi mora dobavitelj hkrati z blagom naročniku izročiti tudi:

* + pravilno izpolnjeno dobavnico
  + tehnično dokumentacijo in navodila za uporabo
  + podpisane in žigosane garancijske dokumente
  + druge potrebne dokumente.

Dobavitelj mora naročnika, o nameravani dobavi preko faksa, e-pošte ali pisno obvestiti vsaj 14 delovnih dni pred nameravano dobavo. V obvestilu mora navesti uro možnega začetka dobave, način dobave in količino blaga.

Naročnik mora prevzem potrditi najkasneje v 1 delovnem dnevu po prejemu obvestila. Naročnik blaga, ki ni bilo tako najavljeno ali katerega dobava poteka v nasprotju z dogovorjenim načinom, ni dolžan sprejeti.

Dobavitelj je v primeru zamude pri dobavi blaga ali nepravilne dobave, ki ni posledica višje sile ali razlo­gov na strani naročnika, dolžan plačati naročniku pogodbeno kazen. Pogodbena kazen se obračuna pri plačilu pogodbene cene. Pogodbeni stranki soglašata, da naročnik ni dolžan sporočiti izvajalcu, da si pridržuje pravico do pogodbene kazni, če je prevzel blago potem, ko je izvajalec z njeno dobavo zamujal. V primeru, da dobavitelj zamuja pri dobavi tako, da naročniku nastane škoda, ki je večja od pogodbene kazni, lahko naročnik zahteva od izvajalca povrnitev vse škode, ki mu jo je z zamudo povzročil.

Dobavitelj lahko pogodbo razdre, če mu naročnik z zamudo pri plačilu povzroča večjo škodo, ali če je očitno, da naročnik v razumnem roku ne bo mogel plačati celotne kupnine. V primeru razdrtja pogodbe stranki druga drugi takoj poravnata vse dolgovano po tej pogodbi, pogodbeno kazen, zamudne obresti in eventualno izkazano škodo. Uveljavljanje pogodbene kazni ne izključuje unovčitve bančne garancije

Glede na okoliščine primera se bosta stranki dogovorili, kdaj bo na sedežu naročnika poteklo izobraževanje.

V kolikor dobavitelj svojih obveznosti ne bo opravil v pogodbenem roku, je naročniku odškodninsko odgovoren za vso neposredno in posredno škodo iz naslova zamude.

1. **člen**

Dobavitelj se zavezuje, da bo:

* dobavil opremo, ki je predmet pogodbe in je nova
* opremo strokovno in kvalitetno vzdrževal le strokovno usposobljen serviser;
* v opremo vgrajeval le originalne rezervne dele in potrošne materiale;
* zagotavljal nadomestne dele 10 let po dobavi opreme;
* redno obveščal naročnika o možnih tehničnih izboljšavah in potrebnih dograditvah in zamenjavah sistema;
* med izvajanjem del skrbel za varnost pri delu in za varnostne ukrepe v skladu s predpisi o zdravju in varnosti pri delu;
* upošteval vsa navodila in protokole naročnika.

V primeru neizpolnitve navedenih obveznosti je izvajalec dolžan naročniku povrniti vse dodatne stroške in škodo, ki bi jih naročnik zaradi tega utrpel.

Naročnik se obvezuje, da bo:

* izpolnjeval vse predvidene obveznosti in plačila v dogovorjenih rokih in na predviden način;
* redno prijavljal ugotovljene napake in pomanjkljivosti po odgovorni osebi naročnika, ki je določena v pogodbi
* izvajalcu omogočil dostop do lokacije, na kateri se izvajajo storitve in do prostorov in naprav, ki so predmet te pogodbe ter mu omogočil vpogled v vso spremljajočo razpoložljivo dokumentacijo, če je to potrebno.

1. **člen**

O morebitnih količinskih odstopanjih in očitnih napakah, je naročnik dolžan sestaviti reklamacijski zapisnik in obvestiti dobavitelja o reklamaciji, najkasneje v roku osem (8) dni po prejemu opreme.

O kakovostnih in drugih napakah, ki jih ni mogoče ugotoviti takoj ob prevzemu, naročnik ravna v skladu z določili Obligacijskega zakonika.

Naročnik si pridržuje pravico, da reklamira kakovostno neustrezno opremo in opremo za katero ob dobavi ugotovi, da ne izpolnjuje pogojev in strokovnih zahtev naročnika.

Rok rešitve reklamacije je največ trideset (30) dni od vročitve reklamacije dobavitelju.

**KAKOVOST IN GARANCIJA**

1. **člen**

Dobavitelj daje garancijo za dobavljeno opremo, ki znaša:Garancija na celotno napravo je 12 mesecev od dobave in instalacije, izvedbe šolanja ter podpisom prevzemnega zapisnika

Dobavitelj se zaveže na zahtevo naročnika, na lastne stroške, za vso dobavljeno opremo v okviru garancijske dobe in v okviru svoje pogodbene obveznosti iz te pogodbe, izvesti odpravo napak.

Garancijski roki iz tega člena tečejo od datuma prevzema oziroma uspešno opravljene dobave opreme, kar je razvidno iz obojestransko podpisanega prevzemnega zapisnika.

Dobavitelj se zaveže zagotavljati dobavljivost rezervnih delov za vse komponente opreme vsaj deset (10) let od prevzema opreme.

1. **člen**

Morebitne skrite napake se obravnavajo v skladu z določili Obligacijskega zakonika.

**OBVEZNOSTI POGODBENIH STRANK**

1. **člen**

S to pogodbo dobavitelj proda ter izroči naročniku v last in posest, naročnik pa kupi blago, ki je predmet pogodbe.

Ob dobavi mora dobavitelj hkrati z blagom naročniku izročiti tudi:

* + pravilno izpolnjeno dobavnico
  + tehnično dokumentacijo in navodila za uporabo
  + podpisane in žigosane garancijske dokumente
  + druge potrebne dokumente.

1. **člen**

Prevzem blaga, ki je predmet razpisa, se opravi na podlagi dobavnice, ki jo na podlagi pravilno dobavljenega količinsko in kakovostno ustreznega blaga, podpišeta skrbnika pogodbe ali pooblaščenca obeh strank.

Dobavitelj se obvezuje, da bo v primeru morebitnih odstopanj pri kontroli kakovosti blaga o tem v najkrajšem možnem času obvestil naročnika na telefonsko številko \_\_\_\_\_\_\_\_\_\_\_, ter naknadno to potrdil tudi v pisni obliki.

Blago, za katero se bo ugotovilo, da kakorkoli odstopa od navedb v razpisni ali ponudbeni dokumentaciji, ali ni skladno z določili te pogodbe in s specifikacijami, bo zavrnjeno, zaradi česar bo izvajalec prešel v zamudo ali pa bo dobava šteta za nepravilno. Enako velja, če bo neskladnost ugotovljena za katerikoli dokument, ki bi moral biti blagu priložen. Zavrnitev bo označena na dobavnici.

Če se izkaže, da dobava ponujenega blaga ni možna zaradi objektivnega razloga, ki nastopi po podpisu pogodbe, lahko naročnik pogodbo brez kakršnihkoli obveznosti razdre, lahko pa sprejme nadomestno izpolnitev skladno s predpisi, ki urejajo obligacijska razmerja, pri tem pa mora imeti nadomestno blago v vsakem pogledu enake ali boljše lastnosti.

Pogodbeni stranki podpišeta primopredajni zapisnik po uspešno opravljeni inštalaciji in izobraževanju

1. **člen**

Pogodbeni stranki se zavežeta ravnati kot dobra gospodarstvenika in storiti vse, kar je potrebno za izvršitev obveznosti iz pogodbe.

**OBVEZNOSTI POGODBENIH STRANK DO PODIZVAJALCEV**

1. **člen**

***(se upošteva, če podizvajalec zahteva neposredno plačilo)***

V primeru, da podizvajalec v skladu in na način, določen v drugem in tretjem odstavku 94. člena ZJN-3, zahteva neposredno plačilo, se šteje, da je neposredno plačilo podizvajalcu obvezno v skladu z ZJN-3 in obveznost zavezuje naročnika in dobavitelja.

Kadar dobavitelj izvaja javno naročilo s podizvajalcem, ki zahteva neposredno plačilo, mora v skladu s 94. členom ZJN-3:

* pooblastiti naročnika, da na podlagi potrjenega računa s strani dobavitelja neposredno plačuje podizvajalcu,
* predložiti soglasje podizvajalca, na podlagi katerega naročnik namesto dobavitelja poravna podizvajalčevo terjatev do dobavitelja,
* svojemu računu priložiti račun podizvajalca, ki ga je predhodno potrdil.

Dobavitelj v okviru te pogodbe nastopa skupaj z naslednjimi podizvajalci, ki zahtevajo neposredno plačilo:

|  |  |  |
| --- | --- | --- |
| Naziv in naslov podizvajalca, matična številka, davčna številka, TRR, zakoniti zastopnik | Vrsta storitev, ki jih bo izvedel podizvajalec | Znesek storitev podizvajalca ali % glede na skupni znesek |
|  |  |  |
|  |  |  |

Naročnik bo potrjene račune podizvajalcev poravnal neposredno podizvajalcem na način in v roku kot je dogovorjeno za plačilo dobavitelju.

Dobavitelj mora med izvajanjem te pogodbe naročnika obvestiti o morebitnih spremembah informacij iz drugega odstavka 94. člena ZJN-3 in poslati informacije o novih podizvajalcih, ki jih namerava vključiti v izvajanje in zahtevajo neposredno plačilo in sicer najkasneje v petih (5) dneh po spremembi. V primeru vključitve novih podizvajalcev mora dobavitelj skupaj z obvestilom posredovati tudi podatke in dokumente iz druge, tretje in četrte alineje 94. člena ZJN-3.

Zahteva za neposredno plačilo podizvajalcu je možna le ob priglasitvi novega podizvajalca, v kasnejših fazah je neposredno plačilo možno samo na podlagi 631. člena Obligacijskega zakonika.

***(se upošteva, če podizvajalec ne zahteva neposredno plačilo)***

Dobavitelj v okviru te pogodbe nastopa skupaj z naslednjimi podizvajalci, ki ne zahtevajo neposrednega plačila:

|  |  |  |
| --- | --- | --- |
| Naziv in naslov podizvajalca, matična številka, davčna številka, TRR, zakoniti zastopnik | Vrsta storitev, ki jih bo izvedel podizvajalec | Znesek storitev podizvajalca ali % glede na skupni znesek |
|  |  |  |
|  |  |  |

Dobavitelj mora med izvajanjem te pogodbe naročnika obvestiti o morebitnih spremembah informacij iz drugega odstavka 94. člena ZJN-3 in poslati informacije o novih podizvajalcih, ki jih namerava vključiti v izvajanje in zahtevajo neposredno plačilo in sicer najkasneje v petih (5) dneh po spremembi. V primeru vključitve novih podizvajalcev mora dobavitelj skupaj z obvestilom posredovati tudi podatke in dokumente iz druge, tretje in četrte alineje 94. člena ZJN-3.

Zahteva za neposredno plačilo podizvajalcu je možna le ob priglasitvi novega podizvajalca, v kasnejših fazah jeneposredno plačilo možno samo na podlagi 631. člena Obligacijskega zakonika.

***(se upošteva, če dobavitelj ne nastopa s podizvajalci)***

Dobavitelj ob predložitvi ponudbe in ob sklenitvi te pogodbe nima vključenih podizvajalcev za izvedbo predmeta te pogodbe.

Dobavitelj mora med izvajanjem te pogodbe naročnika obvestiti o morebitnih spremembah informacij iz drugega odstavka 94. člena ZJN-3 in poslati informacije o podizvajalcih, ki jih namerava vključiti v izvajanje in zahtevajo neposredno plačilo, in sicer najkasneje v petih (5) dneh po spremembi. V primeru vključitve podizvajalcev mora dobavitelj skupaj z obvestilom posredovati tudi podatke in dokumente iz druge, tretje in četrte alineje 94. člena ZJN-3.

Zahteva za neposredno plačilo podizvajalcu je možna le ob priglasitvi podizvajalca, v kasnejših fazah je neposredno plačilo možno samo na podlagi 631. člena Obligacijskega zakonika.

1. **člen**

Dobavitelj v razmerju do naročnika v celoti odgovarja za dobro izvedbo obveznosti iz pogodbe, ne glede na število podizvajalcev. Obveznosti, ki veljajo za podizvajalce, veljajo tudi za nadaljnje podizvajalce v podizvajalski verigi.

Kadar dobavitelj nastopa s podizvajalcem, ki ne zahteva neposrednega plačila, bo naročnik od dobavitelja zahteval, da mu najpozneje v šestdesetih (60) dneh od plačila končnega računa pošlje svojo pisno izjavo in pisno izjavo podizvajalca, da je podizvajalec prejel plačilo za izvedene storitve, ki so neposredno povezane s predmetom pogodbe.

Če dobavitelj ne ravna v skladu s 94. členom ZJN-3, naročnik lahko Državni revizijski komisiji poda predlog za uvedbo postopka o prekršku iz 2. točke prvega odstavka 112. člena ZJN-3.

1. člen

PRAVICA INTELEKTUALNE LASTNINE

Z dnem plačila postanejo vse materialne in druge avtorske pravice izvajalca, ki nastanejo v zvezi s to pogodbo, last naročnika in to izključno, v neomejenem obsegu in za ves čas njihovega trajanja, razen moralne avtorske pravice, ki ostane avtorju.

Vsaka od pogodbenih strank daje drugi pogodbeni stranki samo tiste licence in pravice, ki so posebej navedene v specifikacijah in ji ne zagotavlja nikakršnih drugih licenc ali pravic (vključno z licencami ali pravicami iz patentov).

Izvajalec se zaveže, da bo v primeru, če tretja oseba zatrjuje, da izdelek, ki je predmet te pogodbe in ga stranki zagotavlja izvajalec, krši patentne ali avtorske pravice te tretje osebe, naročnika varoval pred tem zahtevkom na svoje stroške in bo plačal vse stroške, škodo in odvetniške stroške, ki bi jih sodišče dokončno prisodilo ali so vključeni v poravnavo, ki jo je potrdili izvajalec, pod pogojem, da naročnik:

* izvajalca nemudoma obvesti o zahtevku;
* dovoli izvajalcu, da nadzoruje obrambo in da sodeluje z izvajalcem v obrambi in v kakršnihkoli s tem povezanih pogajanjih glede poravnave.

Če pride do takšnega zahtevka ali se zdi mogoče, da bo do njega prišlo, naročnik soglaša s tem, da bo izvajalcu dovolil, da mu bo omogočil nadaljnjo uporabo izdelka ali njegovo spremembo ali njegovo zamenjavo s takšnim izdelkom, ki mu je v funkcionalnem pogledu vsaj enakovreden. Če izvajalec presodi, da nobena od teh možnosti ni razumno dosegljiva, naročnik soglaša s tem, da izvajalcu na podlagi pisne zahteve vrne izdelek, izvajalec pa naročniku povrne denar in nastale stroške.

Izvajalec nima nikakršne odgovornosti za kakršenkoli zahtevek, ki temelji:

* na čemerkoli, kar je preskrbela stranka in kar je vgrajeno v izdelek ali izvajalčeva usklajenost s kakršnimikoli načrti, specifikacijami ali navodili, ki jih je zagotovil naročnik ali tretja oseba na naročnikovem mestu;
* na naročnikovi modifikaciji izdelka ali na uporabi izdelka v nasprotju z navodili za njegovo uporabo; ali
* na kombinaciji, na delovanju ali na uporabi izdelka z drugimi izdelki, ki jih / ga ni dobavil izvajalec ali na kombinaciji, na delovanju ali na uporabi izdelka s katerimkoli izdelkom, podatki, napravo, ki je ni dobavil izvajalec ali na distribuciji, na delovanju ali na uporabi izdelka v korist tretje osebe izven naročnika;

Obe pogodbeni stranki soglašata s tem, da oznako glede avtorske pravice in katerokoli drugo oznako lastništva navedeta na vsaki kopiji, izdelani v okviru licenc in pravic, ki so podeljene v skladu s to pogodbo.

**FINANČNA ZAVAROVANJA**

1. **člen**

Dobavitelj se zaveže, najkasneje v petnajstih (15) dneh po podpisu pogodbe, naročniku predložiti nepreklicno in brezpogojno bančno garancijo ali ustrezno kavcijsko zavarovanje pri zavarovalnici za dobro izvedbo pogodbenih obveznosti v višini pet (5 %) odstotkov skupnega pogodbenega zneska (z DDV). Veljavnost zavarovanja mora biti vsaj trideset (30) dni po preteku roka za dokončanje pogodbenih obveznosti.

Če se bodo med veljavnostjo pogodbe spremenili roki za izvedbo posla, vrsta, storitve, obseg, kvaliteta in količina, lahko naročnik od dobavitelja zahteva, da temu ustrezno spremeni tudi zavarovanje oziroma podaljša njegovo veljavnost.

Naročnik bo unovčil zavarovanje za dobro izvedbo pogodbenih obveznosti, v primeru,

• če izvajalec dela ne opravi v skladu z zahtevami pogodbe, razpisne dokumentacije in prilogami, oz. ga ne opravi v roku;

• če naročnik razdre pogodbo zaradi kršitev ali zamude na strani izvajalca;

• če se na zahtevo naročnika, v primernem roku, ki ga določi naročnik, pomanjkljivosti ne odpravijo;

• če izvajalec objavi insolventnost, prisilno poravnavo ali stečaj;

• če izvajalec brez dogovora z naročnikom odstopi od pogodbe in razlogi za to niso na naročnikovi strani;

V kolikor dobavitelj najkasneje v roku petnajst (15) dni od sklenitve pogodbe ne bo predložil zahtevanega finančnega zavarovanja dobre izvedbe pogodbenih obveznosti, se šteje da odstopa od sklenitve pogodbe in velja, da pogodba ni bila nikoli sklenjena.

**POGODBENA KAZEN**

1. **člen**

V primeru, da dobavitelj ne izpolni pogodbenih obveznosti in to ni posledica višje sile, ima naročnik pravico zaračunati dobavitelju pogodbeno dogovorjeno kazen, ki znaša nič celih pet odstotka (0,5 %) pogodbenega zneska brez DDV, za vsak dan zamude, vendar ne več kot pet odstotkov (5 %) skupnega pogodbenega zneska brez DDV.

V kolikor skupni znesek pogodbene kazni preseže pet odstotkov (5 %) skupnega pogodbenega zneska brez DDV, lahko naročnik unovči finančno zavarovanje za zavarovanje dobre izvedbe pogodbenih obveznosti in od pogodbe odstopi, brez kakršnekoli odgovornosti do dobavitelja.

Kot višja sila se razumejo vse okoliščine izjemnega značaja, ki so se pojavile po podpisu te pogodbe in jih sodna praksa priznava za višjo silo. Če je dobava opreme delno ali v celoti motena oziroma preprečena, je dobavitelj o tem dolžan nemudoma obvestiti naročnika. Prav tako ga je dolžan sproti obveščati o prenehanju takih okoliščin. Roki iz te pogodbe se podaljšajo za čas trajanja višje sile.

1. **člen**

Za uveljavljanje dogovorjene pogodbene kazni bo naročnik dobavitelju izstavil račun s plačilnim rokom petnajst (15) koledarskih dni od dneva izstavitve računa. V primeru zamude pri plačilu računa, je dobavitelj dolžan naročniku plačati zakonite zamudne obresti.

Naročnik in dobavitelj soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni.

**ODSTOP OD POGODBE**

1. **člen**

V primeru, da dobavitelj ne izpolnjuje pogodbenih obveznosti na način, predviden v tej pogodbi o izvedbi javnega naročila, lahko naročnik odstopi od pogodbe.

Naročnik lahko odstopi od pogodbe predvsem, če dobavitelj:

* poviša cene v času veljavnosti pogodbe;
* ne dobavi opreme v dogovorjeni kvaliteti;
* ne izpolni obveznosti v dogovorjenem roku.

Odstop je možen po tem, ko naročnik pisno opozori izvajalca na napake v izpolnjevanju pogodbe ter mu določi rok za odpravo slednjih, dobavitelj, pa v roku napak ne odpravi.

V vseh gornjih primerih odstopa, se dobavitelj izrecno zavezuje povrniti naročniku vsakršno nastalo škodo (tudi posredno), ki bi nastala zaradi nujnosti odstopa iz razloga na strani dobavitelja.

Odstop od pogodbe učinkuje naslednji dan po prejemu pisnega obvestila o odstopu, ki mora biti dobavitelju poslano s priporočeno pošiljko s povratnico.

Dobavitelj ima pravico do odstopa od te pogodbe v primeru kršenja določil pogodbe s strani naročnika. V tem primeru pogodba preneha veljati, ko naročnik prejme pisno obvestilo o odstopu od pogodbe z navedbo razloga za odstop s priporočeno pošiljko po pošti.

V primeru odstopa od pogodbe sta pogodbeni stranki dolžni do tedaj prevzete obveznosti izpolniti tako, kot je bilo to dogovorjeno pred odstopom.

**RAZVEZNI POGOJ**

1. **člen**

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani dobavitelja ali podizvajalca ali
* če bo naročnik seznanjen, da je pristojni državni organ pri dobavitelju ali podizvajalcu v času izvajanja pogodbe ugotovil najmanj dve (2) kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti te pogodbe še najmanj šest (6) mesecev oziroma če dobavitelj nastopa s podizvajalcem pa tudi, če zaradi ugotovljene kršitve pri podizvajalcu dobavitelj ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku tridesetih (30) dni od seznanitve s kršitvijo.

**PROTIKORUPCIJSKA KLAVZULA**

1. **člen**

Na podlagi določb 1. točke 14. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20 in 3/22 – ZDeb; v nadaljevanju besedila: ZIntPK), je pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

nična.

Naročnik bo v primeru ugotovitve o domnevnem obstoju dejanskega stanja iz 1. odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, začel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

**PREDSTAVNIKI POGODBENIH STRANK**

1. **člen**

Skrbnik pogodbe in zadolžen za izvajanje te pogodbe na strani naročnika: \_\_\_\_\_, telefon: \_\_\_\_\_\_, elektronski naslov: \_\_\_\_\_.

Skrbnik pogodbe in zadolžen za izvajanje te pogodbe na strani dobavitelja: \_\_\_\_\_, telefon: \_\_\_\_\_\_, elektronski naslov: \_\_\_\_\_.

Predstavnika pogodbenih strank sta pooblaščena, da zastopata pogodbeni stranki v vseh vprašanjih, ki se nanašajo na predmet te pogodbe in sta dolžna skrbeti za izvajanje te pogodbe. Morebitne spremembe pooblaščenih predstavnikov si morata pogodbeni stranki sporočiti pisno, v roku petih (5) dni po nastanku spremembe.

1. člen

GARANCIJSKE OBVEZNOSTI PRODAJALCA

Dobavitelj naročniku jamči:

* da kupljeno blago deluje brezhib­no in nima stvarnih ali pravnih napak;
* da popolnoma ustreza vsem tehničnim opisom, karakteristikam in specifikacijam, ki so bili dani v okviru razpisne in ponudbene dokumentacije in so sestavni del te pogodbe;
* da bo naročnik pridobil vse pravice, ki so vezane na blago, dobavitelj pa bo brezhibno izvrševal vse obveznosti iz pogodbe, razpisne dokumentacije in ponudbe;
* Za opremo, ki je predmet te pogodbe daje dobavitelj 12 mesečno garancijo za brezhibno tehnično delovanje (garancijski rok). Garancijski rok teče od dneva podpisa prevzemnega zapisnika. Če je bilo blago v garancijskem roku zamenjano ali bistveno popravljeno, začne teči garancijski rok znova in je dobavitelj dolžan izdati nov garancijski list. Za programsko opremo veljajo garancijski in licenčni pogoji, ki jih proizvajalec te opreme nudi za posamezne programske proizvode.

1. **člen**

**VZDRŽEVANJE, ODPRAVA NAPAK, NADOMESTNI DELI**

Vzdrževanje vključuje vse stroške v zvezi z vzdrževanjem:

* redni letni pregled in redno vzdrževanje, ki se opravijo glede na priporočila proizvajalca in vse nadomestne dele (po sistemu »all inclusive«),
* intervencijski servisni posegi in odprava napak,
* delo in potne stroške, rezervne dele in potrošni material,
* odzivni čas: najkasneje do konca naslednjega delovnega dne (angl. NBD - Next business day) od trenutka javljanja napake,
* vzpostavljena mora biti pomoč uporabnikom na daljavo,

Dobavitelj v navedenem obdobju nosi vse stroške v zvezi z vzdrževanjem aparatov.

Za odzivni čas se šteje čas, ko je sporočilo dospelo do izvajalca na številko ali e-pošto, navedeno v tej pogodbi, pod pogojem, da je bilo oddano s strani naročnika ali končnega uporabnika in vsebuje najmanj nujno potrebne podatke za identifikacijo blaga.

Dobavitelj je v primeru zamude pri odpravi okvar dolžan takoj pisno opozoriti naročnika na okoliščine in z naročnikom skupaj pismeno uskladiti sprejemljivi rok za odpravo napake.

1. **člen**

Vsa obvestila pogodbenih strank in ostale pomembne komunikacije morajo biti poslane nasprotni stranki po pošti ali elektronski pošti. Pomembne komunikacije so tiste, ki zadevajo določbe te pogodbe, potek pogodbenih storitev in potrjevanja, plačila, naročila, odredbe, opomine in pritožbe.

Operativne komunikacije brez zgoraj naštetih učinkov lahko potekajo preko telefona. Vsa pisanja in elektronska pošta mora biti naslovljena na pristojne kontaktne osebe v skladu s to pogodbo.

Pogodbeni stranki se zavežeta redno spremljati prejeto elektronsko pošto. Pošta, poslana na elektronske naslove, navedene v 25. členu te pogodbe, se šteje drugi pogodbeni stranki za vročena drugi delovni dan po pošiljanju.

V primeru pošiljanja po pošti se pošta šteje kot vročena petnajsti (15.) dan po pošiljanju na naslov pogodbene stranke, naveden v tej pogodbi.

PREPOVED PRENOSA TERJATEV

1. **člen**

Naročnik in dobavitelj se v skladu s 417. členom Obligacijskega zakonika izrecno dogovorita, da dobavitelj ne sme prenesti na drugega nobenih svojih bodočih terjatev do naročnika, ki jih bo pridobil na podlagi te pogodbe ali kateregakoli dodatka k tej pogodbi. Prepoved prenosa bodočih terjatev na drugega zajema vse primere oziroma oblike odstopa terjatev, vključno z odstopom namesto izpolnitve, odstopom v izterjavo in odstopom v zavarovanje.

Naročnik in dobavitelj se dogovorita, da za namene te pogodbe bodoča terjatev iz prvega odstavka tega člena pomeni vsako terjatev, ki v trenutku prenosa na drugega še ni nastala, pri čemer se pogodbeni stranki dogovorita, da se šteje, da terjatev dobavitelja do naročnika nastane takrat, ko je dobavitelj storitve opravil, jih naročniku obračunal z izstavitvijo računa, kateremu naročnik v roku ni ugovarjal.

V primeru, da bi dobavitelj kljub dogovoru o prepovedi prenosa terjatev iz prvega odstavka tega člena prenesel katerokoli svojo bodočo terjatev do naročnika na drugega, je dolžan naročniku plačati pogodbeno kazen v višini pet odstotkov (5%) od vrednosti bruto pogodbenih storitev.

**ZAUPNOST PODATKOV**

1. **člen**

Pogodbeni stranki sta sporazumni, da bosta osebne podatke, še posebej posebne vrste osebnih podatkov, obdelovali in varovali v skladu z določili Zakona o varstvu osebnih podatkov (Uradni list RS, št. 94/07 – uradno prečiščeno besedilo in 177/20), Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov; UL L 119, 4. 5. 2016, str. 1–88) in druge zakonodaje s tega področja.

Dobavitelj se zavezuje, da osebnih podatkov, s katerimi bi se srečal pri izpolnjevanju/izvrševanju te pogodbe, ne bo obdeloval za noben drug namen, kot za namen izpolnjevanja predmeta te pogodbe.

Dobavitelj se zavezuje zagotoviti ustrezne postopke in sprejeti ukrepe za varovanje osebnih podatkov javnih uslužbencev v skladu z veljavno zakonodajo s področja osebnih podatkov in predvsem zagotoviti tako varovanje osebnih podatkov, da prepreči njihovo slučajno ali namerno nepooblaščeno uničevanje, razkritje, dostop ali drugo nepooblaščeno obdelavo.

Obveznost pogodbenikov, da ohranita zaupnost dokumentov, podatkov in pisnih informacij, ne velja za dokumente, podatke in pisne informacije, ki so lahko predmet razkritja po Zakonu o dostopu do informacij javnega značaja (ZDIJZ, Uradni list RS, št. 51/06 – uradno prečiščeno besedilo, 117/06 – ZDavP-2, 23/14, 50/14, 19/15 – odl. US, 102/15 in 7/18; v nadaljnjem besedilu ZDIJZ).

Pogodbeni stranki sta seznanjeni z dejstvom, da so lahko skladno z ZDIJZ pogodba in/ali njeni sestavni deli predmet objave oziroma razkritja.

**REŠEVANJE SPOROV**

1. **člen**

Morebitne spore, ki bi nastali v zvezi z izvajanjem te pogodbe, bosta pogodbeni stranki skušali rešiti sporazumno. Če spora ne bo možno rešiti sporazumno, lahko vsaka pogodbena stranka sproži postopek za rešitev spora pri stvarno pristojnem sodišču po sedežu naročnika.

**KONČNE DOLOČBE**

1. **člen**

Dobavitelj s podpisom te pogodbe jamči, da mu je poznan predmet pogodbe in vsi riziki, ki bodo spremljali izvedbo, da je seznanjen s tehničnimi zahtevami dokumentacije v zvezi z oddajo javnega naročila, ter da so mu razumljivi in jasni pogoji in okoliščine za pravilno izvedbo storitev.

Dobavitelj se strinja, da lahko naročnik prekine medsebojno razmerje v primeru nespoštovanja določil te pogodbe in določil javnega naročanja, brez odškodninske odgovornosti do dobavitelja.

1. **člen**

Dobavitelj se zaveže, da bo kadarkoli v času veljavnosti te pogodbe oziroma kadarkoli v času izvajanja predmeta te pogodbe (velja tudi za vse podizvajalce s katerimi dobavitelj izvaja predmet te pogodbe), v roku osmih (8) dni od prejema poziva, naročniku posredoval podatke o:

* svojih ustanoviteljih, družbenikih, vključno s tihimi družbeniki, delničarjih, komandistih ali drugih lastnikih in podatke o lastniških deležih navedenih oseb;
* gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.

1. **člen**

Dobavitelj je dolžan naročniku pisno sporočiti vsako spremembo imena podjetja in spremembo sedeža, uvedbo prisilne poravnave, stečajnega postopka in postopka likvidacije najkasneje v osmih (8) dneh po nastali spremembi, sicer je za opustitev obvestila odškodninsko odgovoren.

1. **člen**

Ta pogodba v celoti zavezuje tudi morebitne vsakokratne pravne naslednike vsake od pogodbenih strank, kar velja zlasti tudi v primeru organizacijsko – statusnih ter lastninskih sprememb.

1. **člen**

Če katerokoli od določil te pogodbe je ali postane neveljavno, to ne vpliva na ostala določila te pogodbe. Neveljavno določilo se nadomesti z veljavnim, ki mora čim bolj ustrezati namenu, ki sta ga želeli doseči pogodbeni stranki z neveljavnim določilom.

1. **člen**

Vse ostale pravice in dolžnosti pogodbenih strank, ki izhajajo iz razmerja med njima, in niso urejene s to pogodbo, ureja Obligacijski zakonik ter splošno veljavni zakoni in predpisi, ki se nanašajo na predmet te pogodbe.

1. **člen**

Ta pogodba je sklenjena in prične veljati z dnem, ko jo podpiše zadnja pogodbena stranka in pod odložnim pogojem, po predložitvi finančnega zavarovanja za dobro izvedbo pogodbenih obveznosti.

1. **člen**

Pogodba je sestavljena in podpisana v dveh (2) enakih izvodih, od katerih prejme vsaka pogodbena stranka en (1) izvod.

|  |  |  |
| --- | --- | --- |
| Številka: |  | Številka: |
|  |  |  |
| Datum: |  | Datum: |
|  |  |  |
| **DOBAVITELJ:** |  | **NAROČNIK:** |
|  |  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | **Univerza v Ljubljani, Fakulteta za kemijo in kemijsko tehnologijo** |
|  |  |  |
|  |  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| *(ime in priimek odgovorne osebe)* |  | Prof. dr. Andreja Žgajnar Gotvajn |
| Direktor |  | Dekanja |
|  |  |  |
| Žig: |  | Žig: |